c: text/html

text:
Ceannard ùr HIE sna h-Eileanan an Iar
Thuirt ceannard sgìreil Iomairt na Gàidhealtachd snan Eilean sna h-Eileanan an Iar gur e fear de na prìomh amasan aice ceangalan nas dlùithe a bhrosnachadh le daoine aig cridhe ghnothachasan agus choimhearsnachdan air feadh na Gàidhealtachd.
Thòisich Raonaid NicCoinnich san obair os cionn sgioba HIE Innse Gall an t-seachdain seo.
Tha i a' gabhail àite Eairdsidh Dhòmhnallaich, a tha a-nis ann an obair eile aig HIE a' co-òrdanachadh phròiseictean-coimhearsnachd buinn-leathainn air feadh na sgìre.
Thuirt a' Bh.Ph. NicCoinnich gu bheil i an toiseach an dùil a dhol a-mach a choinneachadh dhaoine sna buidhnean a tha ag obair còmhla riutha agus gu bheil i airson dèanamh cinnteach gu bheil sgioba Innse Gall faisg air an fheadhainn a tha a' dèanamh feum de dh'HIE.
"Feumaidh tuigse a bhith againn air amasan an luchd-cleachdaidh againn agus feumaidh fios a bhith againn air na dòighean as fheàrr taic a chumail riutha," thuirt a' Bh.Ph. NicCoinnich.
'S e tè-chunntais a tha anns a' Bh.Ph. NicCoinnich, agus tha i air a bhith ag obair còmhla ri Mann Judd Gordon, stèidhichte ann an Steòrnabhagh, agus bha i na stiùiriche ionmhais aig AMK Plant and Tipper Hire Eta, stèidhichte ann an Calanais.
Thogadh a' Bh.Ph. NicCoinnich ann an Leòdhas.
Tha i fhèin 's a teaghlach a' fuireach ann an Calanais.

robotstxt: allowed

filter: keep


text:
Tàileasg
Fir-tàileasg Leòdhais
’S iad fir-tàileasg Leòdhais na fir-tàileasg is ainmeile san t-saoghal. Tha 78 ann dhiubh uile gu lèir agus chaidh an lorg, le nithean prìseil eile, air tràigh ann an Ùig ann an Leòdhas ann an 1831. Chaidh an lorg anns a’ ghainmheach ann an àite fam am biodh crò ag ionaltradh. Reic an fhear leis an robh a’ chrò na pìosan agus chaidh iad an uairsin an reic gu Taigh Tasgaidh Bhreatainn agus Taigh-tasgaidh Nàiseanta na h-Alba. Tha sia dhiubh a-nis air iasad agus chìthear iad aig Taigh-tasgaidh nan Eilein ann an Steòrnabhagh.
Chan eil beachd cinnteach againn ciamar a thàinig iad gu bhith ann an Leòdhas, ach bha na h-Eileanan fo smachd na dùthchannan Lochlannach timcheall air an àm sin. Tha cuid den bheachd gur docha gun do chuir fear reic iad air falach anns a’ ghainmheach agus e air a shlighe eadar an Nirribhidh agus Èirinn.
Tha na 78 pìosan a’ dèanamh suas ceithir seataichean, le feadhainn a dhìth. Chaidh an lorg le ceithir deug fir tàileasg agus bucall. Tha na pìosan ann an snaidheadh gu snasail agus ‘s ann à ìbhridh uàlras agus fiaclan muc-mhara a tha iad air a dhèanamh a-mach as. Anns a’ chruinneach seo chithear righean, bànrighrean, easbaigean, ridirean, maoir-choimhidean agus pàinean ann an cruth tùrsa Èipheiteach. Tha aodainn inntinneach air na fir-tàileasg agus tha mòran dhaoine air a dhol dham faicinn on a chaidh an taisbeanadh an toiseach. Dh’fhàs iad nas ainmeile buileach nuair a nochd iad anns am film ‘Harry Potter and the Philosopher’s Stone’ ann an 2001.
Eachdraidh tàileasg
‘S e geama gu math aosta a tha ann, agus thathar den bheachd gun do thòisich e ’s na h-Innseachan san 6mh linn. Mus d’ thàinig deireadh an 10mh bha e air a chluiche air feadh na Roinn Eòrpa agus anns an Ruis. Bha na riaghailtean agus cumadh na pìosan eadar-dhealaichte bho àite gu àite ach mus d’ thàinig deireadh an 15mh bha an geama an ìre mhath coltach ris a’ gheama a tha sinn a cluiche an-diugh.
Tàileasg an-diugh
Tha mìltean dhaoine fhathast ga chluich, an dà chuid gu proifeiseanta agus aig ìre neo-dhreuchdail. Tha tàileasg air-loidhne a’ còrdadh gu mòr ri daoine agus tha mòran phrògraman air coimpiutairean airson seo a dhèanamh. Tha e air a cluich air bòrd ceàrnagach, le ochd ràghain agus ochd colbhan. Tha gach cluicheadair a’ tòiseachadh le sia deug pìosan dubha agus sia deug pìosan geala – aon rìgh, aon ban-rìgh, dà ròcas, dà easbaig, dà ridire agus ochd fir tàileasg. Tha na pìosan a’ gluasad ann an diofar dhòighean agus ‘s e an t-amas grèim fhaighinn air pìosan an neach a tha thu a’ cluich an aghaidh.
Loidhne-tìm
Geamannan
Ionnsaich mar a chluicheas tu tàileasg agus stèidhich cluba san sgoil agad
Gnìomhan
Faigh a-mach mu eachdraidh a’ gheama agus eachdraidh Fir-tàileasg Leòdhais. Dèan pasgan suas ag tha a’ toirt seachad fiosrachaidh mun deidhinn.


text:
Pistoia
‘S e baile mòr ann an ceann a tuath na h-Eadailt a th’ ann am Pistoia (IPA: pis'toja, Laideann: Pistorium). Tha e suidhichte aig 56m os cionn ìre na mara,[1] anns an sgìre (Eadailtis: Provincia) Pistoia, anns an roinn (Eadailtis: Regione) Toscana, ri taobh na h-Aibhne Ombrone Pistoiese, faisg air Prato, 258km air falbh bhon An Ròimh, prìomh-bhaile na dùthcha, 219km bho Mhilano, 182km bho Phadova agus dìreach 31km bho Fhirenze.[2] Tha 90,202 daoine a’ fuireach anns a’ bhaile.[3] A bharrachd air sin, thug Dante Alighieri a tarraing air Pistoia san leabhar La Divina Commedia.[4]


text:
Gearain mu phlanaichean òtrachais
Tha turasachd ann an sgìre Gheàrrloch air taobh siar Rois ann an cunnart a bhith air a sgrios, ma thèid sgeama òtrachais ùr a chur air bhonn sa bhaile, a rèir na Comhairle Coimhearsnachd.
Tha dragh orra gum bi òtrachas nach deach a ghlanadh ga chur dhan bhàgh, agus gum fàg sin na tràighean salach.
Tha Uisge na h-Alba ag ràdh gu bheil feum air sgeama òtrachais a' bhaile ùrachadh, agus gu bheil an siostam a tha nam beachd ag obair gu math ann an sgìrean eile.
"Tha a h-uile duine na aghaidh dha-rìribh," thuirt Isbeal NicCoinnich, a tha a' fuireach an Geàrrloch.
"Chan eil mi a' cluinntinn duine sam bith a tha ag ràdh gum bi e math," thuirt i.
Turasachd
Tha an t-ionad-glanaidh a th' ann an Geàrrloch an-dràsta a' cur uisge is òtrachas tro thrì ghlanaidhean mus tèid a chur a-mach gu muir.
Tha e ag obair le bhith a' cur an òtrachais tro mhembrane, a bheir gach bacteria agus bhìoras às an toiseach.
Thèid siostam gu tur eadar-dhealaichte a chur na àite ge-tà, gun an t-uisge a bhith air a ghlanadh chun na h-aon ìre, 's e ga sgaoileadh nas fhaide a-mach gu muir, agus tha Comhairle Coimhearsnachd a' bhaile ag ràdh nach bi e math gu leòr.
Tha droch amharas air muinntir na sgìre gur e gearradh air ais air cosgais as coireach.
"A bhith a' dol bho ionad-glanaidh an treas ìre, gu ionad-glanaidh le tanca septic mar a' phrìomh ghiollachd, 's e ceum air ais a th' ann," thuirt Rùnaire na Comhairle Coimhearsnachd, Fran Cree.
"Tha dragh air daoine mu an cuid slàinte, mu shlàinte na coimhearsnachd, mu shlàinte nan daoine a tha a' fuireach 's ag obair an seo," thuirt i.
Tha eagal air comhairle na coimhearsnachd gum bi pìosan òtrachais is nithean neo-ghlan gan sgaoileadh sa bhàgh.
Tha an Geàrr Loch cudromach a thaobh iasgaich, agus cuideachd do chnàmh-droma na h-eaconamaidh ionadail, turasachd, le tràighean brèagha a' tàladh nam mìltean gach bliadhna.
In-ionmhas
Tha gnìomhachas turasachd Gheàrrloch den bheachd gun tèid teisteanas glannaid ùr a tha iad a' sireadh airson a' chladaich 's na tràghad a dhiùltadh dhaibh ma thèid seo air adhart, 's tha iad air gearain ri SEPA.
Thuirt Uisge na h-Alba gu bheil an siostam a th' ann seann-fhasanta, 's gu bheil a là seachad.
Thuirt manaidsear sgìreil choimhearsnachd Uisge na h-Alba, Diane Burgess: "Tha Uisge na h-Alba a' cur airgid an sàs ann an leasachaidhean seirbheis air feadh na h-Alba - eadar bailtean mòra agus coimhearsnachdan iomallach, dùthchail leithid Gheàrrloch.
"Leigidh an t-in-ionmhas susbainnteach seo leinn earbsachd na seirbheis cudromach a tha sinn a' toirt do luchd-chleachdaidh ann an sgìre Gheàrrloch a leasachadh airson nam bliadhnaichean ri teachd, fhad 's a chuireas sinn ris an àrainneachd gu mòr.
"Tha a bhith ag èisteachd ris an luchd-cleachdaidh againn cudromach dhuinn, agus anns na mìosan a dh'fhalbh chùm sinn dà thachartas fiosrachaidh, agus bhruidhinn sinn ris a' chomhairle choimhearsnachd mun obair againn 's na bhios na lùib.
"Sgrùd sinn freagairtean a chuireadh thugainn an dèidh an iarrtais chead-dealbhachaidh againn, agus mheas sinn buaidh nan atharrachaidhean a tha gan cur air adhart airson an ionaid-ghlanaidh, agus airson leudachadh a thoirt air an às-shruth, agus faodaidh sinn dearbhadh gu bheil iad seo a' tighinn a rèir sònrachaidhean àrainneachail."


text:
Uisge Uibhist a Tuath ga leasachadh
Tòisichidh pròiseact ùr luach £15m 'son leasachadh a thoirt air siostam an uisge ann an Uibhist a Tuath an ath-sheachdain.
'S e Uisge na h-Alba a tha ga chur air adhart, is dùil, a bharrachd air siostam an uisge a leasachadh, gum bi e cuideachd na bhuannachd a thaobh obraichean a chruthachadh.
"Tha an obair seo aig companaidh às an àite fhèin, 's tha sin math fhaicinn," thuirt fear de chomhairlichean na sgìre, Uisdean Robasdan.
"Agus tha iad a-mach gu tairgse an-dràsta tha mi a' tuigsinn airson an obair airson ionad giollachd ùr an uisge ann an Loch nam Madadh, agus bidh sin airson Uibhist a Tuath uile.
"Bidh buannachd uabhasach ann. Tha mi a' smaoineachadh gu bheil e a' dol a dhèanamh diofair dhan chompanaidh seo fhèin a thaobh luchd-obrach a chumail air.
"Chan eil obraichean eile den t-seòrsa a' dol aig an àm agus nuair a tha seo deiseil bidh obair an togalaich fhèin ann, agus tha mi a' smaoineachadh às dèidh sin gu bheil Uisge na h-Alba a' coimhead ri tòrr obrach a dhèanamh an Uibhist a Deas cuideachd.
"Mar sin 's e buannachd mhòr a bhios ann do dh'Uibhist uile," thuirt e.


text:
Iomall na deighe / Ice edge
Seachad air iomall na deighe, chaidh iomadh cruth-týre annasach a chruthachadh, a chý sinn fhathast an-diugh, air sgÓth reothadh agus aiteamh tric san uisge a bha san talamh. Faodaidh na cruthan sin tighinn bho obair seachad air oir na deighe, agus chithear iad gan cruthachadh fhathast ann an sgýrean artaig agus ailpeach an-diugh.
Air na h-Órd-chlÓran
- Air iomadh Órd-chlÓr sna beanntan, chithear talamh tomanach far an tug reothadh is aiteamh rÓitheil air uachdar na h-¨ire br¨chdadh a-mach ann an cruthan cunbhalach.
- Tha fianais air na h-Órd-chlÓran gun deach gainmheach is greabhal a shiabadh leis a' ghaoith, mar a bhios a' tachairt ann an coilleagan is docaichean ris a' chladach.
- Tha raointean bhlocaichean sa bheil blocaichean m˛ra cloiche cumanta air iomadh mullach beinne agus Órd-chlÓr ann an Alba. Chaidh iad sin a chruthachadh nuair a bhris reothadh agus deigh san talamh an fho-chreag.
└iteachan cas
Air le˛idean nas caise chan eil cruthan-týre oir na deighe, a chaidh a chruthachadh rŔ an eigheachaidh, rim faotainn fo Óirde Óraidh. Air na le˛idean cas, ghluais ulbhagan agus ¨ir sýos an leathad, mean air mhean, agus chruthaich iad clÓran s˛nraichte, uchdan agus cnapan spr¨illich agus ulbhagan. Ghluais cnapan ulbhagan na bu mhotha mu dheireadh ann an Alba rŔ Ath-thilleadh Loch Laomainn (o chionn 12,900 - 11,500 bliadhna), ach cuid de fheartan nas lugha air a bhith a' gluasad thar nam beagan mhýltean bhliadhnachan mu dheireadh.
Loidhne-gearraidh
GlŔ thric air cliathaichean beinne cha deach cruthan-týre oir na deighe a chruthachadh rŔ an eigheachaidh fo Óirde Óraidh; tha an 'loidhne-ghearraidh' seo a' comharrachadh na h-ýre as fhaide shuas aig an robh bleith co-cheangailte ris an deigh a' gluasad sýos gleann, agus a' gearradh dheth nan cruthan oir-deighe a bha fhathast a' gluasad os cionn na deighe.
Talamh ýosal
Air talamh nas ýsle, chan eil e cho furasta feartan oir-deighe fhaicinn. Air uchdan greabhail srathan aibhnichean, lorgar uaireannan sgÓinidhean deighe far an do theannaich agus an do sgÓin an talamh air sgÓth a bhith re˛ta fad na h-¨ine. Chaidh na sgÓinidhean a lýonadh le stuth bhon sgýre mun cuairt. Ann an corra Óite chý thu mar a chaidh na fillidhean ¨ire a phasgadh air uachdar a chŔile air sgÓth reothadh agus aiteamh tric.
Gnýomhach an-diugh
Ged a tha iad nas lugha na cruthan-týre a chaidh a dhealbhadh aig deireadh an eigheachaidh mu dheireadh, tha feartan gnýomhach an-diugh a' gabhail a-steach cuid de sgrýoban chlachan air an se˛rsachadh, cearcaill air an se˛rsachadh, uchdan le bÓrr-talmhainn, ulbhagan 'treabhaidh', uachdair air am bleith leis a' ghaoith agus fÓsmhorachd le pÓtran bhon ghaoith.
á
á
Last updated on Monday 16th April 2012 at 10:22 AM. Cliog an seo airson beachd a thoirt air an duilleag seo


text:
- TIOTAL
- Uisge a' sruthadh a-mach air Canàl a' Chaledoian, Cille Chhuimeim
- EXTERNAL ID
- PC_ERNESTCOOK_008
- ÀITE
- Cille Chuimein
- SGÌRE
- An Àird
- SIORRACHD/PARRAIST
- INBHIR NIS: Both Fhleisginn 's Obar Thairbh
- LINN
- 1980an
- CRUTHADAIR
- Ernest Cooke
- NEACH-FIOSRACHAIDH
- Ernest Cooke
- AITHNEACHADH MAOINE
- 22430
- KEYWORDS
- Slighe-uisge a' Ghlinne Mhòir
canàl
Cille Chuimein
1803
1822
Tòmas Telford
Sealladh den uisge a' sruthadh a-mach air Slighe-uisge a' Ghlinne Mhòir, faisg air Cille Chuimein.
Tha Slighe-uisge a' Ghlinne Mhòir a' ruith bhon Chorpaich, anns a' Ghleann Mhòr faisg air A' Ghearastan, 100 cilemeatair an ear-thuath gu Inbhir Nis. Chaidh a dhealbhachadh leis an einnseanair torrach Albannach Tòmas Telford agus chaidh a thogail eadar 1803 agus 1822 aig prìs £840,000. An toiseach b' e slighe malairt a bh' ann ach an-diugh 's e soithichean tlachd as motha a tha a' siubhal air


text:
Ó Choill go Barr Ghéarain, Somhairle MacGillEain - Paddy Bushe
Seo leabhar de dh' eadar-theangachaidhean Gaeilge de chruinneachadh bàrdachd Shomhairle MhicGillEain. 'S e Paddy Bushe, bàrd Èireannach agus ball de Aosdána, acadamaidh Èireannach de sgrìobhadairean, luchd-ealain agus ciùil, a rinn an t-eadar-theangachadh dhan Ghaeilge. Tha Somhairle aithnichte fad is farsaing mar am bàrd Gàidhlig as cudromaiche san fhicheadamh linn agus thug a bhàrdachd àrdachadh-inntinn do mhòran leithid am bàrd ainmeil, Èireannach, Seumas Heaney (tha an leabhar seo mar chuimhneachan dha) a mhol Somhairle mar shàr-bhàrd. Mar a tha Aonghas MacNeacail ag iomradh aig tòiseach an leabhair chan e obair shoirbh a bh' aig Paddy ann a bhith ag eadar-theangachadh na bàrdachd aig Somhairle gu Gaeilge ach obair mhionaideach, chùramach, a dh'fheumadh a bhith aireach do bhrìgh is fonn gach facal. Ach 's e obair luachmhor a bh' ann leis gu bheil obair Somhairle a-nis ri fhaighinn anns a' Ghaeilge. Chithear a' bhàrdachd Ghàidhlig san leabhar cuideachd ri taobh an tionndaidh Ghaeilge.
£15.00


text:
Planaichean an A96 gan taisbeanadh
Thèid na roghainnean airson seach-rathad Inbhir Narann, agus obair tòiseachaidh 'son an A96 a dhèanamh na rathad dùbailte a thaisbeanadh an t-seachdain seo.
Foillsichidh Ministear na Còmhdhail, Keith Brown, na slighean air a bheileas a' coimhead airson am pìos rathaid eadar Inbhir Nis agus Inbhir Narann a leasachadh.
Tha dùil gun tèid an rathad eadar Inbhir Nis agus Obar Dheadhain air fad a dhèanamh dùbailte ro 2030.
Tha ìmpidh ga cur air coimhearsnachdan a tha suidhichte air, no a tha faisg air an A96, an cuid bheachdan a thoirt seachad air na planaichean.
Thuirt an Comh. Liz NicDhòmhnaill, a tha na ceannard sgìre 'son Inbhir Narann, Bàideanach agus Srath Spè, gu bheil e cudromach do dhaoine innse mar a tha iad a' faireachdainn mu na molaidhean.
Chithear na planaichean Dimàirt aig Taigh Osta an Golf View ann an Inbhir Narann, agus thèid an taisbeanadh nas fhaide air adhart san t-seachdain ann an Inbhir Nis, Farrais, Baile Chèith, Eilginn agus Fachabar.


text:
Co-dhùnadh nan Comhairlean
Nì Comhairle nan Eilean Siar co-dhùnadh Diciadain air mar a ghearras iad £2.2m às a' bhuidseat airson na bliadhna-iomhais seo tighinnn.
Feumaidh a' Chomhairle còrr is £8m a shàbhaladh uile gu lèir, is iad mar thà air sàbhalaidhean luach £6m a chomharrachadh.
Thuirt a' Chomhairle gun tèid a' Chìs-Chomhairle a chumail aig an aon ìre oir gun cosgadh e £2.2m ann am peanasan nan deadh i suas.
Aig a' cheart am stèidhichidh Comhairle Mhoireibh, a bha a' moladh a' Chìs-Chomhairle a chur suas 18%, am buidseat acasan Diciadain.
Thuirt iad gum fàgadh an t-àrdachadh sin nach biodh aca ri seirbheisean eile a ghearradh.
Chuir iad am plana an dàrna taobh às dèidh dhan Riaghaltas leigeil fhaicinn gun cailleadh a' Chomhairle barrachd airgid na bha iad an dùil, 's gum biodh feum air gearraidhean ri linn sin.
Tha iad air sreath ùr de mholaidhean a chur air adhart gus am buidseat a stèidheachadh.
Nam measg tha cosgais dinnearan sgoile a chur suas 10%, is leasanan ciùil 20%.
Nì iad deasbad cuideachd air cuid de phlanaichean a th' aca a chur dheth rè ùine.
Thathas a' tuigsinn gun cuir comhairlichean SNP san sgìre planaichean eile air adhart.


text:
Tha sgìre Shawlands a' faighinn buannachd mhòr bho bhùitean beaga
3 An Dàmhair 2016 Ùraichte aig Ùraichte aig
Tha bùitean beaga neo-eiseamalach a dèanamh tòrr feum do choimhearsnachdan a rèir rannsachaidh bhon a bhuidhean àrachais Axa.
Tha iad a cuir air doigh tachartasan, cumail airgead san sgìre agus cuideachadh le bhith a dèanamh leasachaidhean air an àite.
Tha a bhuidhean air togail air sgìre Shawlands ann an Glaschu mar àite tha air na buannachdan sin fhaicinn.
Chaidh Iain MacDiarmaid ann dhuinne.


text:
Cosgais Eileanan Earra-Ghàidheal
Chaidh cuspairean leithid cosgais bìdh is eile air eileanan beaga, cothroman taigh a ceannach aig prìs reusanta agus seirbheisean còmhdhail a thogail aig co-labhairt Diardaoin ann an Eilean nam Beitheach, deas air an Òban.
Chaidh an tachartas a chur ri chèile do bhuidhnean à eileanan Earra-Ghàidheal airson beachdan a roinn eatorra.
Tha sluagh air 23 eileanan ann an sgìre Chomhairle Earra-Ghàidheal is Bhòid.
Chruinnich 70 duine bho na h-eileanan sin ann an Eilean nam Beitheach, airson cluinntinn mu phròiseactan soirbheachail a chuidich le beatha sna h-eileanan, agus sùil a thoirt air adhart air Bile nan Eilean, ris a bheil dùil ann am Pàrlamaid na h-Alba an ath-bhliadhna.
Eaconamaidh
'S ann air Eilean Shaoil a tha Eilean nam Beitheach. Mu choinneimh a' bhaile, tha Eilean Èisdeil. Bha uair a bha gnìomhachas an sgleata a' cumail cosnaidh ri muinntir an dà àite.
Tha an gnìomhachas seachad an-diugh, ach tha sluagh fhathast ann, agus an eaconamaidh stèidhichte gu ìre mhòir air turasachd agus àiteachas.
Ach le eaconamaidh nas laige na bha, chan eil cothroman cho math do theaghlaichean fuireach anns na h-àiteachan seo, seach mar a bha.
"Tha mòran a' tachairt, ach tha mòran a dh'fheumas tachairt cuideachd," thuirt an Comh. Robin MacMhuirich, às Ìle.
"Chan eil e soirbh do dhaoine a tha a' fuireach anns na h-eileanan taighean a cheannach.
"Ach tha sinn a' togail mòran 'shon chomann taigheadais is gnothaichean mar shin.
"Agus an ceann dà no trì bhliadhnaichean ri tighinn bidh sinn a' togail thar ceud taigh, so bidh sin a' cuideachadh muinntir nan eileanan," thuirt e.
Air cuid de na h-eileanan ann an Earra-Ghàidheal is Bòd, tha aon teaghlach a' fuireach.
Tha sin a' fàgail dùbhlan gun samhail an Alba mu choinneimh na Comhairle.
"'S e sin an dùbhlan dha-rìribh. Tha 23 eileanan againn le slòigh, bho shluagh eadar aonar gu 6,500," thuirt Fearghas Moireach, bho Chomhairle Earra-Ghàidheal is Bhòid.
"Bidh sinne a' feuchainn ri amharc air na gnothaichean a th' aca an cumantas, na rudan mòra a nì diofar do choimhearsnachdan eileanach a thaobh fàs eaconamach a thoirt dhaibh.
"'S e rud cudromach a th' ann an ceanglaichean didseatach. Rud eile 's e taigheadas air prìs reusanta.
"Chan eil sin a' bualadh air a h-uile coimhearsnachd, ach ann an gu leòr de na coimhearsnachdan eileanach, tha gainnead thaighean air prìs reusanta na thrioblaid mhòir.
"Rud cudromach eile dhuinn, 's e a bhith a' glèidheadh sheirbheisean riatanach a tha a' ceadachadh do dhaoine a dhol a dh'fhuireach an àite.
"Niste, 's e dùbhlan mòr a tha sin leis a' mhaoineachadh a th' againn, ach tha sinn a' coimhead air dòighean ùra ionmholta gus sin a thoirt air adhart," thuirt e.
Chaidh togail aig a' cho-labhairt air cosgais a' bhìdh sna h-eileanan.
"Tha mise a' smaoineachadh gur e a' chost anns na h-eileanan an rud as miosa dhuinn - abair Colbhasa, nan robh thu ag iarraidh arain tha sin a' cost £2-£3," thuirt an Comh. MacMhuirich.
"Chan eil mi a' smaointeachadh gu bheil àite sam bith air Tìr Mòr a bhiodh tu a' pàigheadh sin.
"An rud a tha sinn ag ràdh, a' chost airson bathair a thoirt do na h-eileanan, 's e rud mòr a th' ann, agus feumaidh Riaghaltas na h-Alba amharc air sin.
"Bha ath-sgrùdadh ann o chionn cupal bhliadhna air ais ach chan eil fhios againn dè thachair timcheall air sin.
"Feumaidh iad a-nis amharc air sin gu math clis tha mise a' smaointeachadh.
"'S e sin carson, tha mise a' smaointeachadh, a tha mòran a' fàgail nan eileanan," thuirt e.
Chaidh dragh a thogail mu sheirbheisean còmhdhail cuideachd.
"Thuirt iad gum biodh iad a' cumail sùil air RET," thuirt an Comh. Ruairidh MacCumhais.
"Nise, tha RET air a bhith uabhasach soirbheachail sa h-uile àite far an deach a chur an sàs.
"Ach tha e a' toirt buaidh air a' bhun-structar.
"'S e a' Chomhairle a tha an urra ris a' bhun-structar sna h-eileanan.
"Feumaidh a' Chomhairle tuilleadh maoineachaidh fhaighinn airson a' bhun-structair sna h-eileanan mu choinneimh barrachd trafaig a bhith a' tighinn ann.
"Tha e math dha-rìribh gu bheil an trafaig sin a' tighinn, ach tha eagal orm nach seas am bun-structar rithe," thuirt e.


text:
Tormod Caimbeul – Tormod A’ Bhocsair
Rugadh Tormod Caimbeul, no Tormod a’ Bhocsair mar a b’ fheàrr a dh’aithnichear e, ann an Dail bho Dheas, Nis, an Eilean Leòdhais ann an 1942. Bhuinneadh e do theaghlach de sgrìobhadairean; bha athair, (Am Bocsair) agus bràthair athar (Am Puilean) le chèile nam bàird.
Bhàsaich athair Thormoid is e gu math òg ach tha cuimhne aig Tormod air na sgeulachdan a bhiodh e ag innse dha. Thug a mhàthair cuideachd buaidh mhòr air sgrìobhadh Thormoid leis an ùidh ’s an t-eòlas a bh’ aice air daoine agus beatha làitheil na sgìre.
B’ ann nuair a bha e an Oilthigh Dhùn Èideann a thòisich e a’ sgrìobhadh airson a’ chiad uair. Sgrìobh e bàrdachd Ghàidhlig a chaidh fhoillseachadh san ràitheachan Gàidhlig, Gairm. Thug seo misneachd dha leantainn air adhart le chuid sgrìobhadh. Bha e soirbheachail leis an stuth a sgrìobh e do phrògram teilidh chloinne, a bha ag amas air cloinn eadar ochd is ceithir bliadhna deug, air an robh Cò Iad?
B’ ann ann a bhith a’ sgrìobhadh dràma a bu mhotha a bha an ùidh aige. Fhad ’s a bha e a’ teagasg ann an Sgoil Lìonail, bhiodh e a’ sgrìobhadh dhealbhan-cluiche gach bliadhna dha na sgoilearan a bhiodh gu tric a’ dol air àrd-ùrlar aig a’ Mhòd. Bhiodh e fhèin cuideachd a’ gabhail pàirt mar chleasaiche.
Bha Tormod an sàs ann an iomadach gnè sgrìobhaidh, me dealbhan-cluiche, bàrdachd, sgeulachdan goirid, leabhraichean chloinne agus nobhailean. Bha Jelly a’ Cho-op am measg nam pìosan a b’ ainmeile a sgrìobh e is e air aithris leis an nighinn aige, Catrìona Lexy, aig a’ Mhòd ann an Steòrnabhagh ann an 1989, nuair nach robh i ach còig bliadhna a dh’aois. Choisinn i an fharpais leis is dh’aithnichear i mar rionnag a’ Mhòid leis cho math ’s a lìbhrig i sgeulachd èibhinn a h-athar.
A bharrachd air na sgrìobh e fhèin, dh’eadar-theangaich e iomadach leabhar ainmeil chloinne dhan Ghàidhlig; An Gruffalo, A’ Chàparaid agus Nòra (a’ Chremòla) am measg an fheadhainn as ainmeile. Tha a chuid bhriathrachais, mhodhan-cainnte is ghnàthsan-cainnte nan tlachd do shean is òg.
Bha an ùidh a bh’ aige ann an daoine, àiteachan is beul-aithris ri fhaicinn anns a’ chruinneachadh a rinn e de phìosan bàrdachd is rabhdan san leabhar, Air do bhonnagan a ghaoil. Ghabh e saothair mhòr ris an taghadh seo gus am biodh e na thogail-inntinn do na h-uile.
Bha triùir de theaghlach aige fhèin is a bhean, Màiri Sìne: Catrìona Lexy a lean a h-athair ann an saoghal sgrìobhaidh is dràma, Seòras, a tha na fhear-ciùil agus Dòmhnall Alasdair, a tha ag obair sna meadhanan ach an lùib ciùil cuideachd.
Bhàsaich Tormod le aillse sa Chèitean, 2015, aig aois 72. Chaidh an leabhar mu dheireadh aige, Sgeulachdan sa Chiaradh, cruinneachadh de sgeulachdan goirid, fhoillseachadh na b’ anmoiche air a’ mhìos sin.
Loidhne-tìm
Gnìomhan
- ’S urrainn dhomh mo theacsa fhìn a sgrìobhadh, stèidhichte air stoidhle sgrìobhaidh Thormoid.
- Sgrìobhaidh mi teacsa bho thùs, stèidhichte air aon de phìosan sgrìobhaidh Thormoid Chaimbeil.Cuimhnich air: Còmhdach an leabhair, agus an duilleag-cùil le tuairisgeul.


text:
- TIOTAL
- "Over the Sea to Skye", Gleann Eilg
- EXTERNAL ID
- QZP40_CARD_5590
- ÀITE
- Gleann Eilg
- SGÌRE
- Loch Abar
- SIORRACHD/PARRAIST
- INBHIR NIS: Gleann Eilg
- LINN
- 1930an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 37215
- KEYWORDS
- cairtean-puist
bàtaichean-aiseig
Caol Reithe
Gleann Eilg
turntable
Tòmas Telford
Chaidh a' chairt-phuist seo air a bheil an tiotal 'Over the Sea to Skye, Glenelg' a foillseachadh ann an 1939.
Tha dealbh oirre den bhàta-aiseag 'Kylerhea'. Tha an aiseag eadar Caol Reithe san Eilean Sgitheanach agus Gleann Eilg air tìr mòr a' dol tarsainn air Caolas Reithe far a bheil an dà chladach mu 500 meatair bho chèile. Tha sruth uabhasach làidir ann a chionn 's gu bheil an caolas cho cumhang, ach aig aon àm bha ceudan bheathaichean mairt às an Eilean Sgitheanach agus às na h-Eileanan Siar air an cur gu snàmh tarsainn air an t-sruth nuair a bha marbhshruth ann. Bha iad air slighe na dròibh a' dol gu deas gu àiteachean mar Chraoibh.
Thog Tòmas Telford na cidheachan agus bhathar a' cleachdadh na h-aiseig gu tric gus an deach an rathad-iarainn dhan Chaol a thogail ann an 1897. Chaidh an trafaig gu Caol Reithe sìos gu mòr an uairsin agus nuair a chaidh an aiseag a bhriseadh air na creagan ann an 1914, cha deach tè eile na h-àite airson ùine. Thòisich aiseag chàraichean ann an 1930 agus tha aiseag bheag ann fhathast as t-samhradh a bheir leatha sia càraichean


text:
Svalbard
Is e buidheann de eileanan a tha ann an Svalbard.[1] Tha iad anns a’ Chuan Argtach eadar Nirribhidh agus a’ Phòla-a-Tuath, eadar 76° is 81° Tuath agus 10° is 35° Ear. Tha iad pàirt den Nirribhidh tron "Svalbard Treaty" , ach ann an dòigh shònraichte. Mar sin is e Svalbard aon de na ceithir dùthchannan air feadh an t-saoghail ris an canar: Special entities whose status is recognized by international treaty.
Tha dìreach trì eileanan ann far a bheil daoine a’ fuireach. Is iad: Spitsbergen, Bjørnøya agus Hopen.
Is e Longyearbyen ann an Spitsbergen an t-àite as motha a tha ann an Svalbard.
Iomraidhean[deasaich | deasaich an tùs]
- ↑ Map-balla an t-Saoghail, Stòrlann Nàiseanta (2003), ISBN 0007692714


text:
Middelburg
‘S e baile meadhanach agus sgìreachd (Duitsis: gemeente) faisg air Zierikzee, air an àirde an ear-dheas nan Tìrean Ìsle a th' ann am Middelburg (IPA: mɪdəɫˌbʏrx, Fraingis: Middelbourg, Laideann: Medioburgum). Tha e suidhichte air leth-eilean eadar dà Chaolas: Veerse Weer ann an ceann a tuath agus Westerschelde ann an ceann a deas, 8m os cionn ìre na mara,[2] anns an roinn Tìr na Mara (Duitsis: Zeeland), 131km air falbh bho Amsterdam (prìomh-bhaile na dùthcha), 75km bho Rotterdam, 80km bho Den Haag, 72km bho Zundert agus 123km bho Utrecht.[3] Chaidh Middelburg a chlàradh airson a' chiad turas ann an 844 agus fhuair e a chuid chòirichean (Duitsis: Stadsrechten) ann an 1217. Tha 47,308 duine a' fuireach ann.[4] Tha ministear na h-eaglaise Phròstanach sa bhaile, fear air a bheil Klaas Hendrikse, air leabhar neo dhà a sgrìobhadh far a chanas e nach eil Dia idir ann. ‘S e 'Am Ministear Neo-dhiadhaire' am far-ainm a tha air.[5]
Daoine Ainmeil[deasaich | deasaich an tùs]
Bailtean Co-cheangailte[deasaich | deasaich an tùs]
- Głogów[6]
- Nagasaki
- Simeria
Iomraidhean[deasaich | deasaich an tùs]
- ↑ Utopia
- ↑ Mongabay
- ↑ Distance Calculator
- ↑ Centraal Bureau voor de Statistiek
- ↑ Inkpotgenootschaft
- ↑ DB City


text:
An-diugh tha sinn a 'comharrachadh na dìleab a dh'fhàg na phrìomh stiùiriche air a' Còraichean Catharra gluasad, Dr. Martin Luther King Jr. Tha an Tighearna a chleachdadh duine seo a bhrosnachadh nàisean, agus a 'gluasad dhaoine a dh'ionnsaigh co-ionnanachd. Tha obair fhathast ri dhèanamh, ach bha aige tabhartas luachmhor. Chan eil gaisgeach a tha foirfe, agus Dr. Rìgh robh ach a-mhàin, ach tha mi spèis dha ann an iomadh dòigh agus tha mi a bhrosnachadh le dìleab aige. Seo trì rudan mu dheidhinn a bheatha gun mo bhrosnachadh.
1. Passion airson a 'Cheartais
Dr. Chaidh an Rìgh air gràin a ghabhail le mì-cheartas a bha chianail ann an ar-saoghail, agus a choisrigeadh a bheatha gus sabaid na aghaidh. Anns a 'Bhiobull, chunnaic e Dia lèirsinn airson His an t-saoghail, Chunnaic e na fàidhean fòn airson deireadh fòirneart, Bha e dìoghrasach agus fhaicinn gu bheil ceartas 'tighinn gu crich. Toigh leam seo dìoghras airson ceartas, agus guidhe air Dia bhiodh oirnn ag obair e ann mo chridhe fhèin. Tha mi ag iarraidh a dhol a shabaid airson a 'searmonachadh fo dheuch- ainn agus Mhath Naidheachdan gu eu-dòchasacn.
2. ceannardas
A dh'aindeoin a youthfulness, Dr. Rìgh fàidheadaireachdan òraidean agus lèirsinn shoilleir an criostal stiùireadh dha a thighinn am bàrr mar stiùiriche air a 'gluasad. Cha robh e a 'suidhe air ais agus gearain, e ceum suas agus stiùireadh. Bha e soilleir air dè tha e a 'smaoineachadh a chuidicheadh na daoine dubha a' gluasad air adhart, agus thug e feadhainn eile ann a tha a 'stiùireadh. Mar thoradh air seo ann an neo-ainneartach aghaidh atharrachadh a chuidich na Stàitean Aonaichte gu bràth. 'S urrainn dhuinn uile ionnsachadh bho seo a-seòrsa ceannais. Is e an lèirsinn a-mhàin luachmhor nuair a tha e pòsta ri ceannas. Aige ceannas chuidich an lèirsinn a 'tighinn gu crich.
3. gaisgeachd
Gu dearbh, Cha robh aige sabaid choinnich le gàire agus gabhail a-steach. E an cunnart a bheatha a h-uile turas a bha ea 'meàrrsadh, Bhruidhinn, no gearan. Bha fios aige dè bha ea 'dèanamh a bha cunnartach, gidheadh bha e na mhisneachd a chur a bheatha air an loidhne dha daoine. Tha e mu choinneamh an aghaidh cha robh neul a lèirsinn, no dragh aige ceannas. Tha e a-mhàin cur an cuimhne dha carson a bha ea 'sabaid. Guidheam gu bheil an Tighearn a bhiodh ag obair ann dhomh unshakeable mhisneachd a tha na sheasamh airson a rìoghachd agus a 'sabaid air son a ghlòire.
Tha mi an dòchas gu bheil thu a bhrosnachadh le bhith a 'aige mar eisimpleir cho math, agus tha mi an dòchas gum bi thu còmhla rium anns a 'moladh Dhè airson ciod e buil tro Dr. Rìgh.


text:
Eileamaid cruthachaidh / Soil forming factor
Gnàth-shìde
Aig teòthachdan ìosal, chan eil reat cruthachadh ùire cho luath. Tha sin air sgàth 's nach eil na fàs-bheairtean a bhios a' briseadh sìos agus a' measgachadh stuth marbh cho gnìomhach. Bidh sileadh (uisge, sneachd, ceò) a' toirt buaidh air briseadh sìos a' bhun-stuth, an dà chuid gu fiosaigeach agus gu ceimigeach.
Cruth-tìre
Tha cruth na tìre a' righladh chùisean mar doimhneachd na h-ùire agus drèanadh. Air leòidean, tha an ùir buailteach a bhith nas taine, agus bidh suth a' gluasad sìos an leathad. Gheibhear ùir nas doimhne air grunnd shrathan agus ann an lagan. Bidh àirde agus teòthachd ag obrachadh còmhla gus buaidh a thoirt air reat cruthachaidh na h-ùire.
Fàsmhorachd
Tha diofar lusan air an dèanamh de dhiofar cho-thàthaidhean ceimigeach. Nuair a bhàsaicheas agus a lobhas na lusan, tha iad sin a' dol mu sgaoil san ùir. Tha obair fhiosaigeach nam freumhan agus nam boiteagan cuideachd cudromach.
Fàs-bheairtean
Tha meanbh-fhàs-bheairtean riatanach airson ùir fhallain. Bidh iad a' briseadh sìos agus a' measgachadh bheathaichean agus lusan marbh còmhla. Mu dheireadh thèid nan stuth pronn, dubh ris an canar humus. Bidh creutairean nas motha, mar faimh agus boiteagan, a' cuideachadh le structar na h-ùire a leasachadh.
Geòlas
Mar as trice, bidh co-dhèanamh na h-ùire gu math coltach ris a' bhun stuth air an tòisich i a' fàs. 'S e glè bheag de dh'ùir ann an Alba a chaidh a chruthachadh bho na creagan fòidhpe. Aig deireadh an linn mu dheireadh de chòmhdach deighe (o chionn timcheall air 11,500 bliadhna), thaisg na h-eigh-shruthan a bha a' dol air ais filleadh de stuth air uachdar na talmhainn. 'S e an stuth seo - ris an canar crèadh-chlach eigheachail - a tha na bhunait aig mòran de dh'ùirean Alba.
Ùine
Tha ùirean Alba gu math 'òg' aig timcheall air 11,500 bliadhna aig a' char as sine. Ann am pàirtean eile dhen t-saoghal, mar na tropaigean, far nach do chuir eigheachadh stad air cruthachadh ùire, tha na h-ùirean glè thric fada nas sine - uaireannan milleanan bhliadhnachan - agus nas doimhne.


text:
Nàdair Life 'crùbadh a-riamh nas fhaisge. Tha mar-thà faisg air nàdar Holm Tha grunn sheallaidhean annasach creachadair. Deireadh na seachdain seo a dh'fhaodadh a bhith madadh-allaidh fhaicinn ann am meadhan Anundgård, Holm.
.
Anns a 'bhaile agus an sgìre aige, tha e air a bhith air fhaicinn bho chionn ghoirid ann am bailtean mathan. Dà sheachdain bho chionn sköts Os bàrr a mathan mòr ann Liden. Something roimhe a bhith gu math tearc. Läs artikel i ST.
.
.
Anns an Lùnastal, bha cuideachd lioncs dìreach timcheall air ullachadh ann an Gimåfors, far a bheil tuathanas chìsean a chaidh a mharbhadh.
* Tha an lioncs anns an dealbh tha càil ri dhèanamh leis an gniomh.
.
.
Fiù 's nas duilghe a' chùis, ge-tà, gur e oidhche Shathairne a dh'fhaodadh a bhith air fhaicinn madadh-allaidh ann Anundgård. Chaidh a tron oidhche cuairt gu luchd-còmhnaidh ionadail chunnaic nas motha beathach cuairt dìreach beagan mheatairean air falbh Holm eaglais. A madadh-allaidh le mòr molach earball a 'gluasad ann am meadhan a' bhaile. Ann an tiotan bha iad an dà chuid sùla agus a 'dol seachad motorist stad agus cuideachd bha an tlachd de' coimhead creachadair. An uair sin rinn iad am madadh-allaidh fìor dhòchas air an eaglais callaid agus à sealladh gu tuath le lùbadh inching suas gu sgoil.
.
.
Dè am madadh-allaidh a bha aig an eaglais a dhèanamh soilleir. 'S dòcha an turas a bha cràbhach nàdar no turas gu ùir sam bith ceangailte ri eòlach? 'S dòcha gu bheil mathan a thiodhlacadh…
Curfew no luchd-turais
A iris gnàthaichte a tha cho soilleir, ma tha e cunnartach a dhol a-muigh air an oidhche. Madaidhean-allaidh, ge-tà, tha e anabarrach tearc cunnartach dha daoine, agus, gu h-eachdraidheil, a 'sgrìobhadh cuid a-mhàin enstaka vilda vargattacker fo 1700- agus tràth sna 1800an. Aon dòchas gun gabh seo a 'cuideachadh an sgìre le barrachd sruth de luchd-turais agus luchd-leantainn a tha ag iarraidh plathadh de madadh-allaidh. 'S dòcha gur companaidh ionadail a-muigh Malairt-steach tursan a chur air dòigh ann an Tolm le madadh-allaidh safari san àm ri teachd.


text:
Bile an Fhoghlaim "ga neartachadh"
Dh'innis Riaghaltas na h-Alba gum foillsich iad molaidhean a dh'aithghearr airson cothrom phàrantan air feadh na h-Alba air foghlam tro mheadhan na Gàidhlig a neartachadh.
Bha gearainnean ann bho chuid nach eil Bile an Fhoghlaim a tha an-dràsta a' dol tron Phàrlamaid làidir gu leòr.
Stèidhichidh am Bile pròiseas laghail fo am feum comhairlean èisteachd ri iarrtas phàrantan, ach chan eil e ag ràdh gu feum iad aonadan Gàidhlig a stèidheachadh aig deireadh a' phròiseis.
Ged nach eil coltas gun toir an Riaghaltas seachad làn-chòir laghail air foghlam Gàidhlig, tha Ministear an Fhoghlaim 's nan Cànanan, Alasdair Allan, a-nis ag ràdh gum foillsich e neartachadh air a' Bhile a dh'aithghearr a thèid ceum a dh'ionnsaigh sin.
"Bidh am Bile air a neartachadh gu cinnteach. Bidh molaidhean a' tighinn bhon Riaghaltas airson sin a dhèanamh anns na seachdainnean a tha romhainn," thuirt An Dr. Allan.
"Thuirt mi anns a' Phàrlamaid nuair a bha sinn a' bruidhinn mu dheidhinn a' Bhile fhèin gun robh mi a' tuigsinn gun robh daoine ag iarraidh gum biodh pàirt den Bhile mu dheidhinn a' chòir a th' aig pàrantan a bhith air a neartachadh.
"Bidh na molaidhean a' dèiligeadh ris a' chuspair sin, agus tha mi a dòchas a dh'aithghearr gum bi mi ann an suidheachadh far am bi mi a' bruidhinn mu dheidhinn sin gu poblach," thuirt e.


text:
C Difficile na thrioblaid an Ospadal an Ràthaig Mhòir
Tha Bòrd-slàinte na Gàidhealtachd ag ràdh gum bi aca ri beachdachadh air cuid de dh'obair-lannsa ann an Ospadal an Ràthaig Mhòir a chur dheth air sgàth 's mar a th' aca ri dèiligeadh ris a' ghalar C Difficile anns an ospadal.
Chaidh uard 4C anns an ospadal a dhùnadh Diardaoin sa chaidh nuair a chaidh dearbhadh gu robh an galar, a dh'fhaodas a bhith marbhtach, air sgapadh anns an uard.
Tha an galar air tighinn air naoinear anns an ospadal bho thoiseach na mìos.
Dhearbh am Bòrd-slàinte gu bheil còignear euslainteach fhathast a' fulaing leis, ach gu bheil iad sin a' fàs nas fheàrr.
Obair-lannsa
Tha iad ag ràdh gur dòcha gum feum iad cuid de dh'obair-lannsa, nach eil èiginneach, a chur dheth gus am bi e comasach dhaibh dèiligeadh ri cùisean èiginn.
Thuirt an Dtr. Emma NicBhàtair bhon Bhòrd-slàinte nach robh an galar na chunnart mhòr sam bith do dh'euslaintich eile, do luchd-tadhail air neo do luchd-obrach an ospadail fhèin.


text:
Duaisean Urras Iain Muir
Thàinig leudachadh air Duaisean Urras Iain Muir agus cùrsa ga chumail tro mheadhan na Gàidhlig son a' chiad uair.
Tha Duaisean Urras Iain Muir air a bhith a' ruith fad còig bliadhna deug, a' toirt cothrom do dhaoine òga barrachd eòlais a chur air monaidhean is coilltean mun cuairt orra.
'S e clach-mhìle a bha sa chiad chùrsa Ghàidhlig.
Chruinnich deugairean à grunn àrd-sgoiltean air feadh na Gàidhealtachd aig campa ann an Loch Abar agus chuir iad ceithir là seachad air a' bhlàr a-muigh.
Còmhla riutha bha riochdaire bho Chommun na Gàidhlig, Dòmhnall Morris.
''Tha iad a' dèanamh tòrr an-drasta a thaobh a bhith a' coimhead air craobhan, na diofar seòrsaichean a th'ann".
"Tha sin mar phàirt dhen dealbh mhòr a th'againn airson nan sgirean dùthchail", thuirt e.
Nàdar
Thathas ag amas air a' Ghàidhlig a bhrosnachadh, a bharrachd air eòlas air nàdar a thoirt seachad.
'S e rud cudromach a tha sin, a rèir Dhòmhnaill Morris.
''Tha diofar ìrean do Ghàidhlig againn an seo agus 's e slighe fhada a th'ann".
"Tha sinn ag amas gum bi na daoine seo a' bruidhinn agus bàidheil dhan Ghàidhlig san àm ri teachd", thuirt e.
Chord an cùrsa glan ri na daoine òga a bha an-sàs ann, a dh'aindeoin droch shìde agus a' mheanbh-chuileag
Agus chan ann mu dhèidhinn coiseachd chruaidh ann an droch aimisir a-mhàin a bha an gnothach - le spòrs, ceòl agus fealla-dha gu leòr ann cuideachd.


text:
Seirbheis-adhair ùr do dh'Eilean a' Cheò
Gheibh luchd-turais a-nis cothrom an t-Eilean Sgitheanach air fad fhaicinn taobh a-staigh uair de thìde ann am plèana.
'S e plèana-mara a th' innte, ach laighidh i air tìr cuideachd.
Diluain, b' ann à Loch Phort Rìgh a dh'fhalbh Hamish Friseal agus an triùir chomhairlichean Sgitheanach eile airson cuairt - a' toirt cothrom dhaibh an t-eilean fhaicinn bho shealladh gu tur ùr.
Ach cha b' e dìreach splaoid a bh' ann dha na comhairlichean.
Ùidh
Tha a' chompanaidh Plèanaichean-mara Loch Laomainn, a bhios a' ruith nan seirbheisean, ag ràdh gu bheil mòran dhaoine air ùidh a nochdadh annta mar-thà.
Leigidh na cuairtean le luchd-turais na seallaidhean as brèagha air an eilean fhaicinn bhon adhair.
A thuilleadh air a bhith a' laighe air Loch Phort Rìgh, bidh na h-itealain cuideachd a' cleachdadh raoin-laighe an Aiseig, ann an ceann a deas an eilein.
Tha dòchas gun toir na tha a' chompanaidh a' dèanamh spionnadh dhan iomairt airson seirbheisean coimhearsalta ath-stèidheachadh an seo - amas a tha a' faighinn taic bho Chomhairle na Gàidhealtachd.
Comas
Thuirt an Comh. Hamish Friseal: "Tha sinn air a bhith a' toirt taic dhan sgeama a tha seo airson iomadach bliadhna a-nis.
"Tha sin a-nise gu math toilichte gu bheil seo a' tachairt. Tha e a' toirt dhuinn sealladh air dè a dh'fhaodadh daoine a bhith a' dèanamh," thuirt e.
Tha a' Chomhairle den bheachd gun dèanadh mòran dhaoine - leithid luchd-gnìomhachais, luchd-turais agus muinntir an eilein - feum de sheirbheis itealain choimearsalta.
Thuirt Mgr Friseal gu bheil còmhraidhean air a bhith a' dol leis an Riaghaltas, am measg eile, airson grunn bhliadhnaichean agus, aig an ìre seo, nach eil gnothaichean a' coimhead ro shoilleir.
"Bidh sinn an dòchas, ma chumas sinn cuideam agus smachd air an iarrtas a th' againn ann an seo, gun cùm sinn ceann a' mhaide riutha airson a bhith cinnteach gum faic iad luach ann a bhith a' tighinn dhan Eilean Sgitheanach," thuirt e.


text:
Stiùireadh ùr do chomataidhean ionaltraidh
Thàinig molaidhean ùra bho Choimisean na Croitearachd air mar bu chòir do chomataidhean ionaltraidh dèiligeadh rin cuid ionmhais.
Bha seasamh na buidhne air a' cheist aig cridhe eas-aonta eadar an Coimisean is dà chomataidh ionaltraidh ann an Leòdhas.
Bha sin às dèidh dhan Choimisean a ràdh gum bu chòir airgead a bhith air a sgaoileadh am measg bhuill nan comataidhean.
Chuir sin an ceòl air feadh na fidhle.
Litir
Chunnaic am BBC litir an t-seachdain seo bho Rùnaire nan Cùisean Dùthchail, Fearghas Ewing, gu fear-gairm Choimisean na Croitearachd, Cailean Ceanadach.
San litir, thuirt Mgr Ewing gu bheil seasamh a' Choimisein air airgead nam bailtean gu tur ceàrr, is gun robh e 'son soilleireachadh fhaighinn bhuapa cho luath sa ghabhas.
A' bruidhinn às dèidh coinneimh den Choimisean Diciadain, thuirt fear de na coimiseanairean, Murchadh MacIllinneinn, gu bheil iad uile ag aontachadh ris na bha san litir, a dh'aindeoin is gun robh e gan càineadh.
Tha an Coimisean a-nise a' tighinn air adhart le moladh nach fheum airgead chomataidhean a bhith air a sgaoileadh dha na croitearan sa bhad, ach nach fhàgadh suim mhòr airgid sa bhanca nas motha.
Tha iad a' moladh gun gabhadh plana ionmhais a stèidheachadh aig coinneamh bhliadhnail gach comataidh.
Cunntas
Dh'innseadh am plana dè bu chòir a chosg air obair nam bailtean, is dè bu chòir a chumail air ais ann an cunntas.
Bhiodh suim aontaichte ann cuideachd, is rachadh airgead a sgaoileadh nan rachadh an t-suim sin a ruighinn.
Mhol an Coimisean cuideachd stiùireadh ùr air dè an ìre de sgrùdadh a tha a dhìth air cunntasan gach bhaile, rud a bha na phàirt den eas-aonta ann an Col Uarach ann an Leòdhas.
Thèid na molaidhean seo a-nise a-mach gu co-chomhairle.


text:
Thug sinn sùil air rathaidean-iarainn na h-Alba, na h-Èireann agus na Cuimrigh cho math ri lìonra-rèile Mhanainn. Dè mu dheidhinn nan dùthchannan Ceilteach eile, ge-tà: a’ Chòrn agus a’ Bhreatainn Bheag?
Seo mapa de na rathaidean-iarainn Còrnach mar a tha iad an-diugh.
(Bho WIkimedia Commons)
‘S e prìomh-loidhne na Cùirne an loidhne as cudromaiche san dùthaich. Tha e a’ tighinn a-steach dhan dùthaich thairis air an Tamar air drochaid ainmeil Royal Albert ann an Essa (no Saltash mar a th’ air sa Bheurla) agus a’ dol gu Penzance (Còrnais: Pensans) aig ceann eile na dùthcha. Chaidh an loidhne seo, agus a’ mhòr-chuid de na loidhnichena eile sa Chòrn, a thogail le Brunel agus mar sin, bha i sa ghèidse-leathann (7′) aig an Great Western Railway fad iomadh bliadhna gus an deach atharrachadh gu gèidse-choithcheann (4′ 81/2″) anns na 1890an.
Seo mapa den lìonra mus deach tòrr a sgrios leis an Dr Beeching (tuiteam gun èirigh air agus leac air a bheul!) Mar a chithear air a’ mhapa, dh’fhàg an Dr Olc taobh tuath na dùthcha gun rathad-iarainn sam bith agus cuid de na bailtean as cudromaiche far an lìonra mar Bude/Porthbud, Padstow/Lannwedhenek agus Wadebridge/Ponswad .
Bhuail na gearraidhean gu dona air a’ Chòrn oir ged nach robh na loidhnichean trang sa gheamhradh, bha iad loma-làn luchd-turais rè mìosan an t-samhraidh agus bha an trafaig air na rathaidean uamhasach aig an àm sin den bhliadhna, fiù’s sna 60an.
Gu fortanach, chaidh beagan de na slighean dùinte ath-fhosgladh mar loidhnichean glèidhte, ge-tà: Bodmin and Wenford Railway, Helston Railway, Lappa Valley Railway agus an Launceston Steam Railway.
Coltach ri Alba, tha seirbheis trèana oidhche eadar Lunnainn agus a’ Chòrn – an Night Riviera eadar Lunnainn Paddington agus Penzance. Latha de na làithean, mar phàirt den turas a tha mi airson dèanamh eadar Sealtainn is Scilly (tha Taigh Iain Ghròt gu Land’s End ro fhurasta!), bu toil leam a dhol air a’ Chaledonian Sleeper bho Inbhir Nis gu Lunnainn aon oidhche agus air an Night Riviera an ath oidhche!
Trèana oidhche ann an Glaschu.
Tha poilitigs is cànain na Cùirne gu math inntinneach a bharrachd air an rathad-iarainn. Seo mapa den lìonra a rinn mi sa Chòrnais leis na prìomh stèiseanan.
Tha eachdraidh na Còrnais gu math inntinneach. Anns a’ mhapa seo chithear crìonadh a’ chànain. Chaochail na daoine mu dheireadh aig an robh i gu fileanta san 18mh linn.
Ged nach robh duine sam bith air fhàgail aig an robh an cànan bho thùs, bha gu leòr sgrìobhte innte, a’ mhòr-chuid dheth sgrìobhte sna meadhan aoisean ach le beagan a bharrachd sgrìobhte san 17mh is 18mh linn. Air an adhbhar seo, ghabhadh an cànan ath-chruthachadh.
Thòisich an t-ath-bheothachadh ann an 1904 nuair a dh’fhoillsich Henry Jenner (1848-1934), a Handbook of the Cornish Language agus chaidh Jenner a leantainn le R. Morton Nance (1873-1959) a sgrìobh is a dh’fhoillsich faclairean is leabhraichean ionnsachaidh sa chànan, gu sònraichte Cornish for All (1929).
Cha robh dòigh-sgrìobhaidh aonaichte aig a’ Chòrnais gu traidiseanta agus bha feum air seo airson an ath-bheothachaidh. ‘S e Còrnais Aonaichte a bh’ aig Nance air an dòigh sgrìobhaidh a bh’ aige airson Còrnais agus b’ e seo an dòigh sgrìobhaidh a bh’ aig a h-uile duine fad 50 bliadhna.
Lean iomairtean na cànain gu soirbheachail gu nas 80an le barrachd is barrachd dhaoine a’ fàs fileanta sa chànain agus le clann a-nis ann aig an robh Còrnais bho thus airson a’ chiad turas ann an 200 bliadhna!
Anns na 80an, ge-tà, dh’fhàs e follaiseach gun robh beagan mhearachdan ann an Còrnais Aonaichte. Air an adhbhar seo, chaidh dòigh-litreachaidh ùr a chruthachadh: Kernewek Kemmyn – (Common Cornish) – gus na mearachdan a chur ceart. Ghabh a’ mhòr-chuid de luchd-labhairt na Còrnais agus buidhnean cànain ris an dòigh-litreachaidh seo ach bha cuid ag iarraidh cumail ri Còrnais Aonaichte. “Is dòcha nach eil i foirfe”, thuirt iad, “ach rinn i a’ chùis fad ùine mhòr agus carson a bu chòir dhuinn atharrachadh a-nis”.
An uair sin, ge-tà, chaidh dòigh-sgrìobhaidh eile a chruthachadh – seo Còrnais Nuadh (Modern Cornish). Bha seo gu math eadar-dhealaichte ris an dà dhòigh-sgrìobhaidh eile oir bha iad sin stèidhichte gu ìre mhòr air Còrnais bho na meadhan-aoisean ach bha Còrnais Nuadh stèidhichte air na rudan mu dheireadh a chaidh a sgrìobhadh sa chànan san 17mh is 18mh linn. Cha do chòrd seo ris na buidhnean cànain eile, ge-tà, oir bha iad den bheachd nach robh gu leòr sgrìobhte de Chòrnais dheireannaich airson a bhith cinnteach gun robh an siostam aca ceart agus gun robh cus Beurlachas sa chànan an dà chuid a thaobh briathrachais agus gràmair aig an àm sin.
Dh’fhàs an eas-aonta eadar na diofar dhòighean sgrìobhaidh gu math gu math mòr agus chaidh tòrr den luchd-iomairt a-mach air a’ chèile gu dubh.
Dh’fhàs cuisean cho dona is nach robhar a’ dèanamh adhartas sam bith le bhith a’ cur air adhart na cànain ann an dòigh shusbainteach – soidhnichean, foghlam agus mar sin air adhart a chionn ’s gun robh luchd-labhairt na cànain cho trang a bhith a’ sabaid nam measg fhèin agus a chionn ’s gun robh na diofar dòighean-litreachaidih a’ toirt leisgeul do na h-ùghdarrasan gun dad a dhèanamh airson na Còrnais.
Mu dheireadh, ge-tà, dh’aithnich tòrr nach robh an suidheachadh seasmhach agus nach tigeadh adhartas mur a robh aonta ann air litreachadh. Às dèidh don chànan aithne fhaighinn bho Riaghaltas Bhreatainn tro Chairt Eòrpach nam Mion-chànanan ann an 2001, bhathar an dùil ri barrachd taic is leasachadh dhan chànan agus chaidh MAGA – Keskowethyans an Taves Kernewek (MAGA – the Cornish Language Partnership) a stèidheachadh ann an 2005 gus Còrnais a bhrosnachadh agus bha MAGA an sàs gu mòr ann a bhith a’ cruthachadh siostam-litreachaidh standard le aonta bho na buidhnean cànain uile. ‘S e seo a tha air a chleachadh airson soidhnichean oifigeil is mar sin air adhart. Bho chaidh seo aontachadh, tha tòrr a bharrachd soidhnichean dà-chànanach ann agus tha Comhairle na Cùirne (Cornwall Council) dìreach air plana Còrnais aontachadh airson a’ chiad uair.
Penn an Wlas = Land’s End
Chan eil foghlam tro mheadhan na Còrnais ann fhathast ach tha tòrr luchd-ionnsachaidh ann. A rèir rannsachaidh bho chionn còig bliadhna, tha mu 2,000 fileanta sa Chòrnais. Chan eil sin idir dòna airson cànan aig nach robh neach-labhairt sam bith ann an n1900!
A thaobh poileataigs, chan eil fèin-riaghaladh aig a’ Chòrn ach tha iomairt làidir airson seanadh dhan dùthaich. Tha pàrtaidh poilitigeach ann – Mebyon Kernow (“mic na Cùirne”) a tha airson seanadh a stèidheachadh coltach ri Seanadh na Cuimrigh no Pàrlamaid na h-Alba. Tha iad uaine agus air an làimh chlì agus tha ceithir comhairlichean aca air air Comhairle na Cùirne (Cornwall Council). A bharrachd air Mebyon Kernow, tha buidheann iomairt ann a tha fosgailte do dhaoine bho phàrtaidh sam bith: Cornish Constitutional Convention: Senedh Kernow. Ged nach eil sgeul air seanadh dhan Chòrn fhathast, ge-tà, tha Riaghltas na RA air na Còrnaich aithneachadh mar mion-shluagh tron European Framework Convention for the Protection of National Minorities. Chaidh barrachd cumhachdan a thiomnachadh (devolved) gu Comhairle na Cùirne bho chionn goirid cuideachd le Riaghaltas na RA.
‘S e àm inntinneach a tha seo airson na Cùirne a thaobh cànain is poileataigs.
Alasdair


text:
- TIOTAL
- Drochaid-crochaidh Eileanan Nis, Inbhir Nis
- EXTERNAL ID
- GB1796_1999_116_054
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1890an; 1900an; 1910an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11091
- KEYWORDS
- drochaidean-crochaidh
Cill Bheathain
Eileanan Nis
àiteachan maise
Inbhir Nis
Abhainn Nis
iasgairean
Tobar an t-Sinealair
Sinealair Mac an t-Saoir
Taigh Chill Bheathain
Tha an dealbh a' sealltainn drochaid-crochaidh, bho 1853, a' ceangal sgìre Chill Bheathain ri Eileanan Nis ann an Inbhir Nis. Bha an drochaid air a cur an àite drochaid na bu shine a bha air a sguabadh air falbh ann an tuil mòr 1849.
Tha Eileanan Nis nan àite cleasachd tarraingeach do mhuinntir Inbhir Nis, air an sgaradh bhon bhaile le meur chaol de dh'Abhainn Nis. Mus deach na drochaidean a bha a' ceangal nan Eileanan ris a' bhaile a thogail, cha robh dòigh faighinn chun an àite mhaiseach seo ach le bàta.
Tha an dealbh seo cuideachd a' sealltainn ceum-coise a' dol gu sgìre Chill Bheathain agus chithear iasgairean nan suidhe air àite ris an canar Tobar an t-Seanalair. Ged nach eil eachdraidh an tobair soilleir, dh'fhaoidte gu bheil an t-ainm a' buntainn ri Seanalair Mac an t-Saoir, a bha a' fuireach ann an Taigh Chill Bheathain anns na 1880an.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Neo-eisimeileachd Eileanach?
Tha an deasbad mu neo-eisimeileachd na h-Alba a' piobrachadh cheistean cuideachd mu inbhe sgìrean eileanach na h-Alba.
Tha BPA Shealtainn, an Lib-Deamach Tavish Scott, ag ràdh gum bu chòir co-dhiù cuid de na sgìrean eileanach ìre de shaoirse fhaighinn bho Alba agus iad 's dòcha, mar a tha Eilean Mhanainn, a bhith an urra ris a' Chrùn ann am Breatainn.
Tha a' cheist air èirigh taobh a-staigh Comhairle nan Eilean Siar, agus tha Fear-gairm na Comhairle, Tormod Dòmhnallach, ag ràdh gu bheil iad gun teagamh a' coimhead ri tuilleadh smachd air cuid de rudan.
"Chan eil teagamh nach eil sinne ag iarraidh barrachd smachd a bhith againn air leithid an oirthir bho Oighreachd a' Chrùin 's mar sin air adhart," thuirt Mgr Dòmhnallach.
"Tha sinne air a bhith ag argamaid airson sin airson iomadh bliadhna, agus chan eil teagamh ann nach eil sinne airson gun tèid cumhachdan ùghdarrasan ionadail a leudachadh a-mach.
"Agus tha sinn airson tuigse a bhith againn dè dìreach mar a bhios sin ma 's e 's gum bi neo-eisimeileachd ann an Alba.
"Chan eil ola no gas gu ìre mhòir sam bith a' toirt buaidh air a' chùis anns na h-Eileanan an Iar, ach gun teagamh tha cothroman sònraichte ann mar a tha sinne air a bhith ag ràdh o chionn iomadach bliadhna a thaobh chumhachd ath-nuadhachail - ma 's e 's gum faigh sinn ceangal eadar na h-Eileanan agus Tìr Mòr.
"Saoilidh mi gun urrainn dhuinn a' cheart uidhir de bhuannachd fhaighinn a-mach às sin 's a th' aig Sealtainn às an ola 's an gas.
"Tha Sealtainn fhèin a-nise a' coimhead ri cumhachd ath-nuadhachail," thuirt e.
Thuirt Mgr Dòmhnallach cuideachd nach eil na h-Eileanan Siar air coimhead gu ìre mhòir sam bith ris a' bheachd gum biodh inbhe coltach ris na th' aig Eilean Mhanainn fon Chrùin, mar a tha Mgr Scott a' moladh airson Sealtainn.
Ach tha e ag ràdh gu bheil na ceistean gus èirigh ri linn an deasbaid a thaobh neo-eisimeileachd, co-dhiù thig i.
Thuirt BPA nan Eilean Siar, Alasdair Allan, gu bheil Riaghaltas n a-Alba deònach coimhead ris a' ghnothach airson sgìrean eileanach.
Tha ceist air ge-tà, mu na tha Mgr Scott a' ciallachadh.
"Tha e doirbh a thuigsinn dè tha e ag ràdh, air sgàth, air an aon làimh tha e ag ràdh gu bheil e an aghaidh ceartas Alba a bhith a' bhòtadh airson neo-eisimeileachd, no bha e an aghaidh an Referendum eadhon," thuirt Mgr Allan.
"Ach air an làimh eile, tha e ag ràdh gu bheil ceartas aig àiteachan eile an aon seòrsa rud a dhèanamh.
"Thuirt mi roimhe, gu bheil mi a' creidsinn gu bheil e ceart gum biodh barrachd smachd aig na h-Eileanan, agus tha mi cinnteach gum bi an deasbad sin a' fàs.
"Ach bidh sin a' tachairt le neo-eisimeileachd airson Alba, agus bidh sin a' tachairt le daoine a' bhòtadh air a shon.
"Tha e ceart gu bheil sinn a' bruidhinn mu dheidhinn sin, ach cha bhi dad a' tachairt gun cumhachd aig Alba airson a thoirt seachad do na h-Eileanan sa chiad dol-a-mach," thuirt e.


text:
Ministearan ag iomairt mun A9
Chuir buidheann de mhinistearan na h-Eaglaise Saoire air Ghàidhealtachd litir gu Rùnaire na Còmhdhail, Keith Brown, ag iarraidh air cabhag a chur ris na planaichean airson an A9 eadar Inbhir Nis agus Peairt gu lèir a thoirt gu ìre dhùbailte.
Tha na Ministearan ag ràdh anns an litir nach eil iad ag iarraidh a bhith os cionn an còrr sheirbheisean tiodhlacaidh an dèidh thubaistean-rathaid.
Gheall Riaghaltas na h-Alba gum bi an earrainn sin den rathad dùbailte gu lèir ro 2025.
Tha na Ministearan ag ràdh ge-tà, gu bheil sin ro fhada air falbh, 's gum bu chòir dhan obair a bhith deiseil fada ron a sin.


text:
Tubaist rathaid anns an Eilean Sgitheanach
Bhàsaich fear le motor-baidhsagal ann an tubaist anns an Eilean Sgitheanach Là na Sàbaid.
Thachair an tubaist air an A87 faisg air Loch Aineort mu 9.40m, agus tha dùil nach robh ach an aon charbad an sàs ann.
Dhearbh na poilis gun do bhàsaich an duine, a bha 33, aig làrach na tubaist.
Tha na poilis air a' Ghàidhealtachd ag ràdh gu bheil iadsan a' dèiligeadh ri barrachd dhroch thubaistean le luchd motor-baidhsagal na tha roinn sam bith eile den t-seirbheis ann an Alba.
Chaill 12 duine le motor-baidhsagal am beatha ann an tubaistean anns an sgìre eadar 2012 agus 2013.


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Companaidhean dealain deiseil airson dèiligeadh ri trioblaidean na sìde (26/12/2013)
[Eilidh NicAsgaill - Preseantair] Thuirt companaidhean dealain gu bheil an luchd-obrach aca deiseil airson dèiligeadh ri trioblaidean sam bith a dh’ èireas tro làithean-saora na Nollaige. Tha dùil ri barrachd droch shìde a-nochd fhathast le gaoth làidir agus uisge trom gu bhith air feadh na dùthcha ron mhadainn a-màireach.
[Eilidh NicAsgaill - Preseantair] Rinn Prìomh Mhinistear na h-Alba, Ailig Salmond moladh air an luchd-obrach airson na h-oidhirp a rinn iad.
[Eilidh NicAsgaill - Preseantair] Chaill trì mìle gu leth dachaigh cumhachd an là ron Nollaig. Ach, tha iad uile air an cuid dealain fhaighinn air ais a-nis. Rinn Riaghaltas na h-Alba moladh an-diugh air an luchd-obrach airson na h-oidhirp a rinn iad.
[Eilidh NicAsgaill - Preseantair] Thuirt Ailig Salmond gun do rinn an luchd-einnseanairidh, luchd-obrach nam bàtaichean-aisig agus na seirbheisean-èiginn am measg eile obair ionmholta gus daoine eile a chuideachadh airson Là na Nollaige. Thugar dealain air ais do sheachd ceud dachaigh air Là na Nollaige fhèin às dèidh mar a thug na gèiltean buaidh air na loidhnichean-dealain, ach ged a bha là an ìre mhath ciùin ann an-diugh tha dùil ri barrachd droch shìde a-nochd fhathast.
[Eilidh NicAsgaill - Preseantair] Chaidh rabhadh a thoirt seachad gu mair na stoirmean tron oidhche a-steach chun na maidne agus gun tuit suas ri òirleach de dh’ uisge agus gun toir a’ ghaoth buaidh air a’ mhòr-chuid de sgìrean air feadh Bhreatainn. Tha Oifis na Sìde air rabhadh buidhe a sgaoileadh airson na gaoithe airson a’ mhòr-chuid de dh’ Alba, na Gàidhealtachd agus nan Eilean, ach tha coltas ann nach bi cùisean buileach cho fiadhaich ‘s a bha i aig tòiseach na seachdaine.
Energy companies are ready for the bad weather
[Eilidh MacAskill - Presenter] Energy companies said that their employees are ready to deal with any troubles that arise in the Christmas holidays. More bad weather is expected tonight with strong wind and heavy rain all over the country before tomorrow morning.
[Eilidh MacAskill - Presenter] The First Minister of Scotland, Alex Salmond, praised employees for the effort that they made.
[Eilidh MacAskill - Presenter] Three thousand homes lost power the day before Christmas, they have all got the power back now. The Scottish Government praised employees for the effort that they made.
[Eilidh MacAskill - Presenter] Alex Salmond said that the engineers, the ferry staff and the emergency services were amongst other praiseworthy jobs to help other people for Christmas dat. Electricity was brought back to seven thousand homes on Christmas Day itself after the gales impacted on the electricity lines, but although the day was itself relatively calm today, there is more bad weather expected tonight.
[Eilidh MacAskill - Presenter] A warning was issued that the storms will last from tonight until the morning and up to an inch of water will fall and the wind will impact on many of the areas all over Britain. The Met Office have issued a yellow warning for the wind for most of Scotland, the Highlands and Islands, but it would appear that things will not be as fierce as they were at the start of the week.
Companaidhean dealain deiseil airson dèiligeadh ri trioblaidean na sìde
(Energy companies are ready for the bad weather)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
NUAIR bha mi ann am Bunsgoil Thruimisgearraidh bha, gach madainn Di-Haoine, Alice Reid a’ tadhal. Bha i a’ dol timcheall gach bunsgoil ann an Uibhist a-Tuath a’ teagasg còcaireachd do na gillean ’s do na nighnean agus fhuair sinn deagh oideachadh.
Cha robh Gàidhlig aice ach cha robh teagasg ann an Gàidhlig air a cheadachadh co-dhiù.
An-diugh tha sgoiltean ann far am bi a’ chlann air an teagasg gu tur anns a’ chànain, agus tha Bunsgoil Ghàidhlig Inbhir Nis air sealltainn an t-adhartas a chaidh a dheanamh le bhith a’ foillseachadh leabhar de reasabaidhean ann an Gàidhlig.
Tha Kirsty Nic a’ Phiocair a’ teagasg clann aig ìre a ceithir ’s a còig. Smaoinich i gum biodh e feumail agus inntinneach don chloinn reasabaidhean a thaghadh, Gàidhlig a chur orra ’s an cur ann an leabhar a reiceadh iad gus airgead a thogail son ionad chloinne aig Ospadal an Ràthaig Mhòir. Chaidh ceud a reic gu sgiobalta ’s tha iad a’ feitheamh ris an ath chlò-bhualadh. Thàinig urrasachd bhon chompanaidh IT Fujitsu, CNAG, Comhairle nan Leabhraichean – agus ASDA, a bhios a’ reic nan leabhraichean.
Chan eil na reasabaidhean idir cho sìmplidh ri buntàta agus sgadan, neo gruth agus uachdar. Gheibhear, am measg nan 24, biadh annasach mar measgan musgain, toiteanan muice ann an criomagan arain, sconaichean le measain, agus brot peasrach.
Thuirt Ceit Dunbar, a tha ag obair aig àrd ìre aig Fujitsu (bha a mac Calum an sàs san leabhar), “Tha am pròiseact a’ leigeil leis a’ chloinn Gàidhlig a chleachdadh ann an diofar dhòighean. Is toigh leotha a bhith a’ blasad air na dheasaicheas iad. Is olc an còcaire nach imlich a mheur!”


text:
Mathan bàn beag a' fàs mòr
Thèid oidhirp a dhèanamh tomhais na th' ann de chuideam anns a' mhathan bhàn a tha a' fuireach air a' Ghàidhealtachd.
Thàinig 'Walker', a tha 3 bliadhna a dh' aois, do Phàirce Fiadh-Bheatha na Gàidhealtachd bho chionn beagan a bharrachd air bliadhna.
Aig an àm sin bha cha mhòr 40 clach de chuideam ann.
Thathar an dùil gu faodadh a dhà uimhir sin de chuideam a bhith ann a-nis.
Làidir
Tha am mathan bàn a' sìor fhàs mòr agus làidir a-rèir an fheadhainn a tha coimhead às a dhèidh.
Tha ceannardan na pàirce ag ràdh gur e cho farsaing sa tha an raon aige anns a' phàirce as adhbhar son cho mòr 's tha e air fàs.
Feuchaidh an luchd-obrach ri a chur air clàr-tomhais le bhith ga bhrosnachadh le crogan èisg.


text:
Clach-mhìle an Loch Baghasdail
Ghabh pròiseict leasachaidh Chaladh Loch Baghasdail ceum mòr air adhart is cabhsair a-nise a' dol eadar Rubha Bhuailt agus Eilean Ghàsaigh.
'S e seo tè de na prìomh phròiseictean aig an uachdaran choimhearsnachd, Stòras Uibhist.
Tha an cabhsair ùr a' fàgail gu bheil e a-nise comasach coiseachd gu Eilean Ghàsaigh nuair a tha muir tràigh ann.
Thairis air na mìosan ri tighinn thèid tuilleadh obrach a dhèanamh gus an cabhsair àrdachadh agus a leudachadh.
Air a' cheann thall bidh marina ùr ann le àite ann 'son 51 bhàta agus goireasan air tìr cuideachd.
Tha doimhneachd a bharrachd timcheall air Eilean Ghàsaigh na tha aig Cidhe Loch Baghasdail fhèin.
A bharrachd air a' mharina, thathas an dùil leasachaidhean coimearsalta eile a chur air adhart air an eilean.
Bidh cothrom cuideachd an talamh a leasachadh air Rubha Bhuailt, is dòchas gun tèid taighean a thogail an sin.
"S e clach-mhìle mhòr a th' ann gum faigh thu a-nise a-null is a-nall eadar Tìr Mòr Uibhist a Deas agus Eilean Ghàsaigh," thuirt Cathraiche Leasachadh Loch Baghasdail Earranta, Seonaidh MacIlleMhaoil.
Thuirt Mgr MacIlleMhaoil gu bheil a' phròiseict na h-eisimpleir air na ghabhas dèanamh nuair a ghabhas coimhearsnachd smachd air an fhearann aca fhèin.
Tha dùil gum bi am pìos a tha seo den phròiseict deiseil sa Ghearran 2015.


text:
Rathad an t-Sròim gus fosgladh
Tha dùil gum fosgail seach-rathad an t-Stròim air taobh siar Rois cola-deug Diluain - 23mh an Giblean.
An-dràsta, tha an trafaig ga stiùireadh air an loidhne rèile airson pàirt den t-slighe, ach chan urrainn carbadan anns a bheil barrachd air 7.5 tunna de chuideam an rathad a chleachdadh.
Chiadh seach-rathad an t-Sròim a dhùnadh goirid ron Nollaig an dèidh mar a thàinig maoim-slèibhe a-nuas.
Bho thoiseach na bliadhna seo, tha bàt'-aiseig Ghlinn Eilge an Sula Mhòr, agus an trèana air a bhith a' frithealadh na sgìre, ach sguir sin o chionn ghoirid.
Bho Dhisathairne, bidh an rathad gu ìre fosgailte a-rithist, ach tro sholas an là a-mhàin.
Fiù 's nuair a bhios an rathad air fad fosgailte ge-tà, tha a' chomahirle ag ràdh gum bi dàil ann, agus solais trafaig air an t-slighe gus an tèid an t-àite a sgioblachadh.


text:
Mucan fiadhaich ma sgaoil
Tha mucan fiadhaich ma sgaoil an Siorrachd Inbhir Nàrainn, agus tha iad a' dèanamh dragh do mhuinntir an àite.
Tha tuathanaich ag ràdh gu bheil iad a' dèanamh cron air talamh àitich agus gu faod iad galairean a sgapadh.
Cuideachd, tha rabhadh ga thoirt seachad gun a dhol faisg orra air eagal 's gun tèid cuideigin a ghoirteachadh.
Chan eil cinnt ann co mheud muc a chaidh ma sgaoil, ach thathas dhen bheachd gun do theich iad bho thuathanas faisg air Caladar agus gu bheil iad an ìre mhath fiadhaich.
Milleadh
Thuirt an comhairliche ionadail Ruaraidh Balfour gun robh iomagain air tuathanaich sa sgìre 's e ag ràdh "ma thèid iad air talamh àiteachais nì iad milleadh - can ma tha thu air buntàta a chur - thèid iad sin a' reubadh às a chèile".
Tha Dualchas Nàdar na h-Alba air rannsachadh a chur air dòigh a' sireadh fiosrachaidh air càite a bheil na mucan agus co mheud aca a th' ann.
Leis nach eil fios cò as a thàinig iad, no an gnè, dh'fhaodadh iad a bhith a' giùlain ghalairean agus sin adhbhar eile son smachd fhaighinn orra.
Tha cuid draghail mu shàbhailteachd dhaoine cuideachd.
Feumaidh cead barantas a bhith aig duine sam bith a tha ag àrach nam beathaichean seo agus a-rèir Raibeirt Dhòmhnallaich bhon NFU, tha adhbhar sònraichte son seo.
Spadadh
"Dh'fhaodadh iad tionndadh air daoine, nan tigeadh tu faisg orra gun fhiosda - gu h-àraidh nam biodh mucan òga aca - bi iad gan dìon".
Tha SNH a' moladh gun a dhol faisg orra - ged a tha iad gu math diùid.
Ma tha daoine a' bagairt orra, 's dòcha gun tèid an goirteachadh.
Bha rabhadh ann cuideachd coin a chumail bhuapa.
Aon uair 's gu bheil an rannsachadh seachad, bheir SNH comhairle do thuathanaich mu dè ghabhas dèanamh son rian fhaighinn air na mucan.
Am measg nam molaidhean, tha gum bu chòir cùisean fhàgail dìreach mar a tha iad, no feansaichean mòra a thogail, ach bhiodh sin caran cosgail.
Tha roghainn ann na beathaichean a' spadadh, no an glacadh 's an gluasad gu àite eile.
Thuirt fear-labhairt an NFU, Raibeart Dòmhnallach, gum bu chòir cur às dhaibh mur a gabh an glacadh agus an gluasad.


text:
Rabhadh mu Mhurt Ghleanna Comhan.
Tuilleadh mar seo:
Fiosrachadh mu Chlach...
Murt Ghleanna Comhan
Fiosrachadh mu Chlach...
Fiosrachadh mu mhurt...
Fiosraichean - Charles Cameron
Luchd-clàraidh - Dr Iain MacAonghuis
Geàrr-chunntas - Rabhadh mu Mhurt Ghleanna Comhan.
Bha am fiosraiche dà bhliadhna a' fuireach ann an Gleanna Comhan. Thàinig na Caimbeulaich a dh'fhuireach ann fad cola-deug. Ron mhurt fhèin, thuirt saighdear ri mìolchu, "Nam bithinn nad àite dhèanainn mo leabaidh san fhraoch a-nochd." Ged a chuala muinntir an taighe seo cha do thuig iad idir e. Cuideachd, thuirt saighdear mu Chlach an t-Seallaidh, "An dèidh oidhche a-nochd tha iomadh sgeul gu bhith aig a' chloich ghlais."
Fad a' Chlàir (h:m:s) - 00:03:30
Àm Clàraidh - 1969.11
Àm a' Chuspair - 1692 gu 1692
Cànan - Beurla, Gàidhlig
Seòrsa - Sgeulachd, Fiosrachadh
Cruinneachadh - Sgoil Eòlais na h-Alba
Àireamh a' Chlàir - 50434
Àireamh an Teip Thùsail - SA1969.175
Àireamh a' Chlàir Thùsail - SA1969.175.A8
Càileachd an Fhuaime - Math
Cruth Inneal a' Chlàir - R2R
Àite a' Chuspair:
Siorrachd - Siorrachd Earra-Ghaidheal
Paraiste - Lios Mòr is An Appain
Baile/Àite - Gleanna Comhan
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/50434/1
Tweet


text:
Sabaneta
'S e baile-mòr ann an Antioquia,[1] Coloimbia, a tha ann an Sabaneta. Tha e suidhichte anns a' Ghleann Aburrá, dìreach ri taobh Medellín. Le 15 km² 's e am baile leis an fharsaingeachd nas lugha na dùthcha a th' ann. Tha na far-ainmean Baile Modal Coloimbia agus Gleann Beag Snog a th' air. Tha an t-ainm Sabaneta a' ciallachadh "còmhnard beag" ann an Spàinntis. Mar is àbhaist bidh iomadh dhaoine a' cèilidh airsan gach deireadh-seachdain, leis cho pailt a tha àiteachan airson fealla-dhà. 'S e Sabaneta an 100 baile as motha na dùthcha.[2]
Susbaint
Freumhan an Ainm[deasaich | deasaich an tùs]
'S ann às an fhacal Carib Sabana (faiche)[3] a th'ann an t-ainm Sabaneta. 'S e meanbhair a th' ann -eta,[4] dìreach mar -ag anns a' Ghàidhlig. Le sin, tha an t-ainm a' ciallachadh faiche beag.[5]
Eachdraidh[deasaich | deasaich an tùs]
‘S e Tùsanaich Anaconas a bha nan tàmh ann an Sabaneta bho thùs (thàinig iad bhon thaobh thall na h-Aibhne), is thog iad tuineachadh ris an taobh an ear na h-aibhne. Thog iad orra bhon a’ bheinn Cerro de Pan de Azúcar. Thàinig teaghlaichean le freumhan Spàinnteach dhan sgìre ann an 1750. ‘S e teaghlaichean Montoya, Restrepo, Vélez, Díaz, Díez, Vásquez, Guzmán, Garcés, Baena, Salazar, Mejía, Mesas, Álvarez agus Soto a th' ann an darna bhuidheann dhe in-imrich dhan sgìre, is na sloinnidh sin uabhasach cumanta an seo gus an latha an-diugh.
Innsidh na seann leabhraichean mu dheidhinn Envigado dhuinn gun do deach am baile Sabaneta a stèidheachadh 27mh an Lùnastal 1896 leis an t-Urramach Jesús María Mejía, a bha na shagart a’ pharraiste ann an Envigado fhèin. ‘S e ceann-latha fa leth cudromach airson eachdraidh na sgìre, gun teagamh, leis gun do chuir iad a’ chiad chloiche airson an eaglais ionadail a thogail. Ged a tha e gu math soilleir gur e Maighstir Jesús a bhrosnaich adhartas na sgìre, bha e a’ dol mus do ràinig esan, oir bha sgoil nam balach anns an àite ann an 1858 ma-thà: tha sin a’ ciallachadh nan robh baile ann, gu robh uiread dhe taighean ann an àite beag anns a’ char as lugha. Cha do thoisich Maighstir Jesús an sagartachd aige ann an Envigado ach ann an 1880 agus bho 1879 bha dà sgoile ann ma-thà, tè airson na balaich, teile airson na nigheanan, leis an sgoil sin fo stiùireadh Adelaida Correa.
Fhuair an clachan a’ chiad rang mar bhaile aig toiseach a’ bhliadhna 1899, tro èigheachd a’ Chomhairle ann an Envigado. Bha an t-aonta sin a dh’atharrachadh ann an 1903 agus a-rithist ann an 1911, leis gum biodh loidhne an trèana gu Amagá a dhol tron a’ bhaile. Bha atharraichean eile a rinneadh cuideachd ann an 1963.
Cruinn-eòlas[deasaich | deasaich an tùs]
Tha Sabaneta suidhichte ann an ceann a deas a’ Ghlinne Aburrá, am broinn a’ Cheàrna Cathaireil Mhedellín, a tha a’ fàs nas motha, agus chan eil e ach 14 cileameatair a-mach às a’ Bhaile Medellín. Tha farsaingeachd dhe 15 km² aige, is 67% dhuibh anns a’ bhaile fhèin.
Tha fearann a’ bhaile a’ dol bho fhaichean còmhnard rèidh gu ruige àiteachan le beanntan àrda. 'S e Piedras Blancas (2,650m) ann an La Romera, an Cuchilla Santa Teresa (2,200m), an cnoc Los Gallinazos ann am Pan de Azúcar (1,800 msnm), agus na cnuic Cerro Morrón, La Siberia agus El Ancón na h-àirdean as motha.
‘S e an abhainn Mhedellín an tè as motha na sgìre, is i crìoch a’ bhaile còmhla ri Itagüí. 'S e an t-Allt La Doctora prìomh leas-abhainn a’ bhaile a bharrachd air na h-uillt Buenavista, La Escuela, El Gusano, El Canalón, La Honda, La Sabanetica agus Cien Pesos, is i an crìoch còmhla ri Envigado.
Sluagh a' bhaile[deasaich | deasaich an tùs]
Ged a tha 44,480 nan tàmh anns a' bhaile, chan eil ach 9,238 dhuibh a' fuireach anns na sgìrean dùthchasail am broinn crìochan a' bhaile.[6] Tha fearann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.[7] Air adhbharan trioblaidean poilitigeach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail.
Taobh chinnidh, ' s e daoine geala/mestizos a th' ann a' mhòr-chuid dhe na daoine ann am Sabaneta, ach tha 0.1% dhe Tùsanaich agus 1.3% dhe daoine le freumhan ann an Afraga cuideachd. ' S urrainn dhan 94.5% dhe na daoine ann an Sabaneta leughadh agus sgrìobhadh. A tuilleadh air sin, tha fòn aig an taigh aig 95% dhe na dachannan.[8]
Fèisean[deasaich | deasaich an tùs]
Thathar a’ cumail am iomadach seòrsa dhe fhèis ann an Sabaneta. Chithear fèilltean caitligeach, leis gur e dùthaich le mòr-chuid Chaitligeach a th' ann fhathast,[9] fèisean na stàite agus tachartasan ionadail a sheallas cho làidir ‘s a tha beairteas cultarail na dùthcha.
- Fèis an Neo-eisimeileachd: 20mh An t-Iuchar.
- Fèis Neo-eisimeileachd na roinne: 11mh an Lùnasdal.
Foghlam[deasaich | deasaich an tùs]
Tha ceithir oilthighean ann an Sabaneta:
- Oilthigh San Martín
- Bòrd Oilthigh Ceipa
- Companaidh Oilthigh Sabaneta J. Emilio Valderrama, Unisabaneta JEV
- Oilthigh CES.
Daoine Ainmeil[deasaich | deasaich an tùs]
José Félix de Restrepo (1760 - 1832). Ollamh, breitheamh, ball pàrlamaid.


text:
- TIOTAL
- Bileag taigh-chluich airson dealbh-chluich 'Rob Roy MacGregor' ann an Inbhirnis
- EXTERNAL ID
- Z_GB1796_1999_116_39_IV
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1826
- LINN
- 1820an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 6485
- KEYWORDS
- bileagan taigh-cluich
Taigh-cluich Rìoghail
Mgr Ryder
Mgr Williams
Love a la Mode
Sràid a' Bhanca
taighean-cluich
dealbhan-cluich
Bileag taigh-chluich airson dealbh-chluich 'Rob Roy MacGregor' aig an Taigh-chluich Rìoghail ann an Inbhir Nis Dihaoine 8mh Sultainn 1826. Chluich Mgr Ryder Rob Ruadh MacGriogair, agus chluicheadh Bàillidh Neacal Jarvie le Mgr Williams. Aig deireadh an fheasgair bha sgig-chluich 'Love a la Mode' ann.
Bha e a' cosg trì tasdain airson àite-suidhe ann am fear dhe na bogsaichean agus tasdan airson na gaileiridh.
Dh'fhosgladh An Taigh-chluich Rìoghail, air Sràid a' Bhanca ann an Inbhirnis, ann an 1822. Air madainn Dimàirt 17mh Màirt 1931, chaidh a mhilleadh le teine. Thòisich taisbeanadh Will Fyffe am feasgar a-raoir agus chaidh a chuid àirneis, agus geàrr-sùim an fheasgair, air chall, agus nach d'fhuair iad a-riamh
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Staran a' chladaich eadar An Caol is Baile Mac Ara
- EXTERNAL ID
- HCD00602
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12305
- KEYWORDS
- lochan
starain
cladaichean
B' e tabhartair fialaidh a bh'ann an Sir Daniel Hamilton, aig an robh oighreachd Bhaile Mac Ara is A' Phluic o na 1920an gu na 1940an. A bharrachd air fearann a thoirt seachad airson an raon-goilf is airgead airson goireasan mar an Talla Phoblach, dh'fhosgail e an tuath le bhith a' toirt leasachadh air seann rathaidean-cnuic is a' togail iomadh mìle de fhrith-rathaidean is starain, mar am fear seo. Bha na slighean seo a' dol gu àiteachan àlainn is àiteachan-seallaidh àrda far an robh e comasach do dhaoine tlachd a ghabhail anns an t-sealladh, is dh'fhaodadh duine sam bith an cleachdadh. 'S ann air an staran air cladach Loch Aillse eadar Caol Loch Aillse is Baile Mac Ara a tha an rathad dhan Chaol an-diugh stèidhichte. An dèidh do Shir Daniel caochladh, chaidh an oighreachd gu a bhean is, nuair a chaochail ise ann an 1946, chaidh taigh is oighreachd Bhaile Mac Ara fhàgail mar dhìleab aig Urras Nàiseanta na h-Alba
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Bidh mi a’ coinneachadh ri tòrr dhaoine a bhios a’ togail dhealbhan de rathaidean-iarainn. Bidh iad gu tric a’ siubhal astar fada agus a’ feitheimh ann an achaidhean fliuch fad uairean a thìde gus an tig an trèana a tha iad ag iarraidh fhaicinn.
Ach ma dh’fhaignichas tu na bhios iad a’ dèanamh leis na dealbhan aig a cheann thall, canaidh a’ mhòr-chuid “‘S ann dìreach dhomh fhèin a tha iad agus cha bhi mi gan cur suas air an eadar-lìon no sìon mar sin”.
Tha sin doirbh a chreidsinn dhomh. Tha mi air mo bheò-ghlacadh le Flickr agus cuiridh mi a h-uile dealbh rèile agam suas.Carsonidir a bhiodh daoine a’ togail deagh dhealbhan a chòrdadh ri daoine eile gun a bhith gan sealltainn do dhaoine eile?
Tha seo fìor gu h-àraid ma chì daoine rudan neo-àbhaisteach agus rudan far a bheil e doirbh dealbhan a lorg.
Tha ballrachd ann am Flickr saor ach tha e nas fheàrr cunntas Pro fhaighinn a leigeas leat barrachd dealbhan a chur suas agus barrachd albaman a bhith agad.
Ma tha dealbhan rèile agad – no dealbh sam bith eile –nach cuir thu air flickr iad! Na bi spìocach – co-roinn do chuid obrach.
Alasdair


text: Lotar ierom docum an tighi, co-rrogaib cach a lepaid ann eter rig & righdamna & airich & octighern & maccoema. Leth an tigi ierom do Concobar co-llaithip gaili fer n-Ulad immi, et alleth naild di bantrachtaib Ulad am Mugain, mnai Concobair. Batir éad iarom batar imm Concobar a nairinuch an tighi, Fergus mac Roig & Celtchar mac Guthechair & Eogan mac Derthacht & dá mac and rig.i. Fíacha & Fíachna, Fergna mac Finncaimhi, Fergus mac Leti, Cuscraid Mend Machai mac Concobair, Sencha mac Ailella, tri mic Fiachna Rus & Dairi & Imchad, Muinremar mac Eirgind, Eirgi Echbel, Amorgen mac Ecit Salchadae et Mend mac Salcadai, Feraduch Find Fechtnach, Feidlimid mac Ilaircaigh, Furbaidi Ferbenn, Rochad mac Faithemain, Laogairi Buadach, Connall Cernach, Cuculaind, Connadh mac Morna, Erc mac Fedlimthi, Illand mac Ferchusa, Finntan mac Nell, Cethern mac Finntain, Fachtna mac Senchada, Dubthach Doel Ulad, Conlai Saeb, Ailill Miltengai, Bricriu budein & formna lath ngaili fer n-Ulad olchena & a maccaemh & a n-oes dána.


text:
Padraic tra in n-inbaidh sin i n-daire i n-Eirind ic Miliuc, & is is in aimsir sin ro faideadh Pledius cum n-Eireann do proicept doib. Do cuaid Padraic d'foglaim bo deas, co ro léig in canoin la Gearman. Ro h-indarbad Pledius a h-Eirinn, & tanig co ra fogain do Dia i Fordun is in Mairne. Tanig Padraic do cum n-Eirind iar foglaim, & ro baist firu Ereann. O Adam co baithis fear n-Eireann, u.m.ccc.xxx. Fearta Padraic do indisin daib-si a firu Ereann, is usce do loch annsin, & is
p.108liaither gainem mara and sin, & lecfead daib sechaind co se can cumair & can faisneis indisin co leicc.


text:
Tha tòrr obair eadar-theangachaidh agam ri dhèanamh agus tha an taigh na bùrach agus mar sin, cha b’ e ruith ach leam dhomh a dhol air turas-rèile mòr an t-saoghail eile: Glaschu-Cille Bhrìghde an Ear.
Is math an rud e cuideachd oir chunnaic mi an ceann-loidhne air an Evening Times an-diugh ann an Stèisean a’ Mheadhain: “Japanese Radiation Hits Glasgow”. Tha mi cinnteach gum bi e sàbhailte gu leòr ann an Siorrachd Lannraig a Deas!
Ged is e ceann na loidhne a th’ ann an Cille Bhrìghde an Ear a-nis, b’ àbhaist don loidhne a bhith a’ cumail a’ dol gu Àrd Bhaile an t-Saoir (High Blantyre) agus a’ ceangail ri loidhne Hamilton eadar Baile an t-Saoir agus Hamilton an Iar.
Tha an t-slighe a’ tòiseachadh le seallaidhean de Phàirce Phollaig agus ta0bh deas Ghlaschu. Tha coltas caran liath air an sgeama às dèidh Pollokshaws an Iar ach a dh’aithghearr tha sinn ann an Giofnag agus Clarkston – “metroland” Ghlaschu le bungalothan agus craobhan gu leòr ann.
Rugadh an gaisgeach giotàir Brian Roberston aig Thin Lizzy ann an Clarkston agus latha de na làithean tha mi an dòchas gum bi soidhne ann a’ comharrachadh a bhreith.
Tha coltas snog air baile Busby agus chithear tòrr achaidhean is chraobhan ach nas fhaisg air Hairmyres agus Cille Bhrìghde an Ear chithear tòrr mòr paidhleanan agus tuathan gaoithe.
Chan eil mòran ri ràdh mu Chille Bhrìghde an Ear fhèin ach gu bheil na pàirtean a chithear bhon trèana a’ coimhead a cheart cho dona (ach is dòcha rud beag nas gairbhe?) na Comar nan Allt.
Is e stèisean le aon àrd-ùrlar agus togalach beag a th’ ann an Cille Bhrìghde an Ear agus chan e idir an seòrsa togalach ris am bithear an dùil aig ceann-loidhne cudromach mar seo.
Tha an stèisean pìos math a-mach à meadhan a’ bhaile (ma tha an lèithid de rud ann ri meadhan baile ann am baile ùr!) mar na stèiseanan ann an Comar nan Allt agus Baile Dhunlèibhe. Chan eil sgeul air làrach na seann loidhne às dèidh an stèisein agus tha e coltach gun deach a sgrìos air fad le obair togail.
Bha moladh ann bho chionn beagan bhliadhnaichean gun rachadh an loidhne a leudachadh gu meadhan a’ bhaile ach chan eil dad air tachairt agus tha e doirbh faicinn càite an rachadh an loidhne oir tha an rathad-iarainn air a chuairteachadh le taighean is rathaidean. Tha mi an dòchas gun tachair e mu dheireadh.
Tha e math soidhnicihean dà-chànaineach ùra fhaicinn ann an Giofnag agus ann an Cille Bhrìghde an Ear.


text:
Trèanaichean, tramaichean is tràilidhean
Bidh sinn a’ dol air turas gu Lunnainn leis an teaghlach nas fhaide air a’ mhìos seo. Bidh sinn a’ tadhal air caraid agus a’ dèanamh nan rudan àbhaisteach a nì luchd-turais.
Tha ùidh mhòr agam ann an tiomnadh cùmhachd (fèin-riaghladh) agus mar sin tha mi airson Seanadh Lunnainn fhaicinn fhad’s a bhios mi ann cuideachd.
Ach tha mi cinnteach gum bi tìde ann airson turas rèile no dhà cuideachd. Gu dearbh, tha mi an dùil mo chairt Oyster a chleachdadh gus an leagh mi e!
Mamaidh Oyster, Dadaidh Oyster agus Bèibidh Oyster!
An turas mu dheireadh a bha mi ann, rinn mi an DLR air fad, an Emirates Airline agus Loidhne Lunnainn an Ear (a bha uair san Underground ach a tha a-nis san Overground). Tha mi cuideachd air cuid de London Tramlink agus air an Waterloo and City Line agus an Victoria Line air fad a dhèanamh.
An DLR…
Amharc ar an alt bunaidh 358 d’fhocla eile


text:
Sgòthan geala Sàr sheirbheis agus prìsean cothromach
+ 41 78 861 35 50
Airson turasan gu do mhòn-màl, cinn-uidhe làithean-saora, bainnsean, coinneamhan agus mòran a bharrachd.
againn Limousine seirbheis Basel seasmhach airson gluasad sàr-mhath le ar càileachd àrd Carbadan bho Mercedes, Tha coinneamh chudromach agad agus feumaidh tu bruidhinn air cuid de chùisean cudromach fhad 'sa tha thu air an rathad, a' fastadh ar crìochan airson siubhal faireachdail agus sàbhailte bhon àite a tha thu ag iarraidh don cheann-uidhe agad.
Seirbheis Limousine Basel ag obair dhut
Ma tha grunn dhreuchdan agad ann an diofar cheann-uidhe air aon latha, me bho Basel mach às a dhèidh Zurich, Lucerne, Bern, Geneva / Geneve no bailtean eile san Eilbheis, bruidhinn air an t-slighe agad còmhla rinn, a 'gabhail a-steach an ùine feitheimh againn. Bidh sinn a 'gealltainn prìs buidseit dhut le seirbheis sàr-mhath de cholmine timcheall air Basel agus san Eilbheis.
thig ar luchd-cleachdaidh bho na gnìomhachasan a leanas:
• coimhead gnìomhachas
• Ceimigeachd
• Pharma
• Còmhdhail
• Einnseanaireachd meacanaigeach.
Cuir fòn thugainn cuideachd, bu mhath leinn cuideachd tighinn a-steach gus ar luchd-dràibhidh agus ar carbadan a thoirt a-steach, gus an urrainn dhut a 'chiad bheachd a dhèanamh. Gu cinnteach bidh thu an uair sin a 'lorg an sedan ceart airson do thuras gnìomhachais.
Do Sheirbheis Limousine Basel
Seirbheis Limousine Hire Eadar-nàiseanta
Limousine seirbheisTha eadar-nàiseanta bho Basel a 'ciallachadh gu bheil sinn cuideachd a' siubhal astaran fada le ar crìochan às an Eilbheis. Chan eil e gu diofar ma dh'fheumas tu siubhal gu luath bho Basel, Zurich no Berne gu dreuchd thall thairis, no dìreach airson faighinn air turas socair air do thuras nas fhaide, bidh sinn cuideachd a 'dèanamh cinnteach nach caill thu dad tron turas. Bheir sinn thugaibh gu sàbhailte agus gu faiceallach leis a 'cholmine againn bho Basel gu A' Ghearmailt no an Fhraing.